cyanic-selkie/wikianc huggingface dataset:
യംഗ് ഗേൾ ഇൻ എ പാർക്ക്
ചരിത്രവും വിവരണവും
ഏതാണ്ട് ചതുരാകൃതിയിലുള്ള ഈ ക്യാൻവാസ് ജീൻ-മേരി എന്ന പെൺകുട്ടിയുടെ ഛായാചിത്രമാണ്. അവൾ കലാകാരന്റെ മകളായ ജൂലി മാനെറ്റിനായും പോസ് ചെയ്തു. 1888-ൽ മോറിസോട്ട് ഈ ചിത്രം ആരംഭിച്ചെങ്കിലും പെട്ടെന്ന് അത് ഉപേക്ഷിച്ചു. ചിത്രം പൂർത്തിയാക്കാൻ അവർ 1893 വരെ കാത്തിരുന്നു. അവർ മരിക്കുന്നതിന് രണ്ട് വർഷം മുമ്പ് ചിത്രം പൂർത്തിയാക്കി.1892-ൽ, അവരുടെ സ്വകാര്യ പ്രദർശന വേളയിൽ, ചിത്രം പൂർത്തിയാകാത്തതിനാൽ ഈ ചിത്രം പൊതുജനങ്ങളെ കാണിക്കാൻ കഴിഞ്ഞില്ല. യംഗ് ഗേൾ ലീനിംഗ് (1887), യംഗ് വുമൺ വിത്ത് എ ഹാറ്റ് (1888) എന്നിവയുൾപ്പെടെ ബെർത്ത് മോറിസോട്ടിന്റെ നിരവധി ചിത്രങ്ങളിൽ ഈ ചിത്രത്തിന്റെ മാതൃക കാണാം. 1888-ൽ ജീൻ-മേരി ഈ പെയിന്റിംഗിനായി പോസ് ചെയ്യാൻ തുടങ്ങി. എന്നാൽ 1893-ൽ, അഞ്ച് വർഷത്തെ ഇടവേളയ്ക്ക് ശേഷം മോറിസോട്ട് ഈ സൃഷ്ടിയുടെ നിർമ്മാണം പുനരാരംഭിച്ചപ്പോൾ, മോഡൽ ലഭ്യമായിരുന്നില്ല. ഒരു മോഡലിന്റെ അഭാവത്തിലും കലാകാരൻ ചിത്രം തുടരാൻ തീരുമാനിച്ചു. പെൺകുട്ടിയുടെ മുഖത്തിന്റെ ഛായ തോന്നിക്കുന്നതിനാൽ മകളിൽ നിന്ന് പ്രചോദനം ഉൾക്കൊണ്ടു. ഈ തിരഞ്ഞെടുപ്പിലൂടെ, മോഡലിന്റെ ചിത്രപരമായ സാന്നിധ്യവും ശാരീരിക അഭാവവും തമ്മിലുള്ള ബന്ധത്തെക്കുറിച്ചുള്ള ചോദ്യം മോറിസോട്ട് ഉയർത്തുന്നു. ഏത് പോർട്രെയ്‌റ്റിലും കാണപ്പെടുന്ന ഒരു ചോദ്യമാണിത്.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഹൗദ നോനൂ
ഹൗദ നോനൂ എന്ന ഹൗദ എസ്ര എബ്രാഹിം നോനൂ (هدى عزرا نونو; born September 7, 1964) 2008 മുതൽ 2013 വരെ അമേരിക്കൻ ഐക്യനാടുകളിലെ ബഹറൈൻ അംബാസഡർ ആയിരുന്നു. ബഹറൈന്റെ വിദേശകാര്യമന്ത്രി ആയിരുന്ന ഖാലെദ് ബെൻ അഹ്മദ് അൽ-ഖലീഫ ആണ് അവരെ ഈ സ്ഥാനത്തേയ്ക്കു നാമനിർദ്ദേശം ചെയ്തത്. നോനൂ ബഹറൈന്റെ അംബാസഡർ ആയി നിയമിതയാകുന്ന മൂന്നാമത്തെ സ്ത്രീയും ഈ സ്ഥാനത്തെത്തുന്ന മദ്ധ്യപൂർവ്വദേശത്തെ ആദ്യത്തെ ജൂതമതക്കാരിയും ആയിരുന്നു. അമേരിക്കൻ ഐക്യനാടുകളിലേയ്ക്കുള്ള ആദ്യ ബഹറൈനി അംബാസഡറും ആയിരുന്നു. and the first female Bahraini ambassador to the United States.
മിസ് നൈറ്റിൻഗേൽ അറ്റ് സ്കുട്ടാരി, 1854
1891-ൽ ഹെൻറിയേറ്റ റേ വരച്ച ഒരു ചിത്രമാണ് മിസ് നൈറ്റിൻഗേൽ അറ്റ് സ്കുട്ടാരി. ദി ലേഡി വിത്ത് ദ ലാമ്പ് എന്നും ഈ ചിത്രം അറിയപ്പെടുന്നു. ഈ ചിത്രത്തിൽ ക്രിമിയൻ യുദ്ധസമയത്ത് സ്കുട്ടാരി ആശുപത്രിയിൽ ഉണ്ടായിരുന്ന ഫ്ലോറൻസ് നൈറ്റിംഗേലിനെ ചിത്രീകരിച്ചിരിക്കുന്നു. ഈ ചിത്രത്തിൽ നൈറ്റിംഗേലിന്റെ ത്രിപാദാത്മകമായ അളവിലുള്ള കാൽപനികച്ഛായയിൽ വെളുത്ത ഷാൾ ധരിച്ച ഒരു യുവതി കത്തിച്ച എണ്ണ വിളക്കുമായി ചുവന്ന കോട്ട് തോളിൽ ധരിച്ച മുറിവേറ്റ ഒരു പട്ടാളക്കാരനെ നോക്കുന്നതായി ചിത്രീകരിച്ചിരിക്കുന്നു. പരിക്കേറ്റ മറ്റ് സൈനികർ പശ്ചാത്തലത്തിൽ സൈനിക പതാകകൾക്ക് താഴെ കിടക്കുന്നു.
1891-ൽ "ദി ലേഡി വിത്ത് ദ ലാമ്പ്" എന്ന പേരിൽ "യൂലെ ടൈഡ്" ക്രിസ്മസ് വാർഷികത്തോടനുബന്ധിച്ച് ഈ ചിത്രത്തിനെ ക്രോമോലിത്തോഗ്രാഫിയിൽ പുനർനിർമ്മാണത്തിന് പ്രസാധകരായ കാസ്സൽ & കമ്പനിയെ നിയോഗിച്ചു. യഥാർത്ഥ ഓയിൽ പെയിന്റിംഗിന്റെ സ്ഥാനം എവിടെയാണെന്ന് അറിയാൻ കഴിഞ്ഞിട്ടില്ല.
ചിത്രകാരനെക്കുറിച്ച്
ക്ലാസിക്കൽ, സാങ്കൽപ്പിക, സാഹിത്യ വിഷയങ്ങളിൽ പ്രാവീണ്യം നേടിയ വിക്ടോറിയൻ കാലഘട്ടത്തിലെ ഒരു പ്രമുഖ ഇംഗ്ലീഷ് ചിത്രകാരിയായിരുന്നു ഹെൻറിയേറ്റ റേ. അവരുടെ ഏറ്റവും അറിയപ്പെടുന്ന ചിത്രം ആണ് ദി ലേഡി വിത്ത് ദ ലാമ്പ് (1891); സ്കുട്ടാരിയിലെ ഫ്ലോറൻസ് നൈറ്റിംഗേലിനെ ഈ ചിത്രത്തിൽ ചിത്രീകരിക്കുന്നു. ആധുനിക നഴ്സിംഗിന്റെ സ്ഥാപകയായ ഫ്ലോറൻസ് നൈറ്റിംഗേലിനെ ചിത്രീകരിക്കുന്ന 1891-ലെ മിസ് നൈറ്റിംഗേൽ അറ്റ് സ്കുട്ടാരി (1854) ചിത്രം പതിവായി പുനർനിർമ്മിക്കപ്പെടുന്നു. പൊതുവെ ഈ ചിത്രത്തിനെ ലേഡി വിത്ത് ദി ലാമ്പ് എന്നും വിളിക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഒറ്റപ്പിലാൻ
കൊട്ടിയൂർ മഹാദേവ ക്ഷത്രത്തിലെ ‘'പൂണൂലില്ലാത്ത തന്ത്രി” എന്നറിയപ്പെടുന്നയാളാണ് ഒറ്റപ്പിലാൻ സ്ഥാനികൻ. കുറിച്യ വിഭാഗക്കാരനായ ഒറ്റപ്പിലാന്റെ പുർവികനാണ് അക്കരെ കൊട്ടിയൂരിലെ സ്വയംഭൂ വിഗ്രഹം കണ്ടെത്തിയതെന്നാണു വിശ്വാസം. കൊട്ടിയൂർ വൈശാഖ ഉത്സവം ആരംഭിക്കും മുൻപ് ഒരു കിഴിയിൽ ദക്ഷിണ നൽകി ഒറ്റപ്പിലാനിൽനിന്ന് മണിത്തറ ഏറ്റുവാങ്ങിയാണ് ചടങ്ങ് ആരംഭിക്കുന്നത്. 27 നാൾ നീളുന്ന കൊട്ടിയൂർ ഉൽസവത്തിനു മുന്നോടിയായി നടക്കുന്ന നീരെഴുന്നള്ളത്തിനു മുൻപു ക്ഷേത്രസങ്കേതം കാണിച്ചുകൊടുക്കാൻ മുൻപേ നടക്കുന്ന ഒറ്റപ്പിലാനാണ് അക്കരെ കൊട്ടിയൂർ മണിത്തറയിൽ ആദ്യം പ്രവേശിക്കുന്ന വ്യക്തി.
നീരെഴുന്നള്ളത്തിനും പ്രക്കൂഴത്തിനും ഒറ്റപ്പിലാന്റെ നേതൃത്വത്തിൽ അടിയാള സമുദായ സ്ഥാനികർ തണ്ണീർകുടി ചടങ്ങ് നടത്തും. കൊട്ടേരിക്കാവ്, മന്ദംചേരിയിലെ മലക്കാരി ദേവസ്ഥാനം എന്നിവിടങ്ങളിലെ തന്ത്രിയും കാർമികനും ഒറ്റപ്പിലാനാണ്. അക്കരെ മലോൻ ദൈവസ്ഥാനത്തും ഒറ്റപ്പിലാന് കാർമ്മികത്വമുണ്ട്.
ഇതിനു സമീപമാണ് ഒറ്റപ്പിലാന്റെ കയ്യാല(പർണശാല). നീരെഴുന്നള്ളത്തിനു ശേഷം അക്കരെ ക്ഷേത്രം തിരുവഞ്ചിറയിലേക്ക് വാവലിപ്പുഴയിൽനിന്ന് വെള്ളം തിരിച്ചുവിടുന്നതും ഒറ്റപ്പിലാനാണ്. ഉൽസവകാലത്തേക്ക് അവകാശികൾക്ക് താമസിക്കാനുള്ള പർണശാലകൾ കെട്ടിമേയാനുള്ള ചുമതലയും ഒറ്റപ്പിലാനുണ്ട്. തൃത്തറയിലെ അഭിഷേക കർമങ്ങൾക്കു മുന്നോടിയായി മുളകൊണ്ടുള്ള പാത്തിവയ്ക്കൽ(നിർഗമന നാളം) നിർവഹിക്കുന്നതും ഇദ്ദേഹം തന്നെ.
ഉൽസവത്തിലെ ഗൂഢകർമ ദിനങ്ങളിൽ ഇദ്ദേഹത്തിന്റെ സജീവസാന്നിധ്യമുണ്ടാവും. ഉൽസവം കഴിഞ്ഞു മടങ്ങുന്ന ആചാര്യൻമാർ ഒരുചെമ്പ് നിവേദ്യം വേവിച്ചുവച്ചിരിക്കും. അവിടെ ഒറ്റപ്പിലാന്റെ നേതൃത്വത്തിൽ മധ്യമ കർമങ്ങൾ നടക്കും. പിന്നീട് ക്ഷേത്രഭൂമി ഒറ്റപ്പിലാന്റെ അധീനതയിലായിരിക്കും. അടുത്തവർഷത്തെ ഉൽസവം വരെയുള്ള 11 മാസക്കാലം ഒറ്റപ്പിലാനു മാത്രമെ അക്കരെ പ്രവേശനമുള്ളൂ. മനങ്ങാടൻ കേളപ്പൻ ആണ് ഇപ്പോഴത്തെ ഒറ്റപ്പിലാൻ.
അവലംബങ്ങൾ
വർഗ്ഗം:കണ്ണൂർ ജില്ല
എന്നെ ഞാൻ തേടുന്നു
പി. ചന്ദ്രകുമാർ സംവിധാനം ചെയ്ത് പി. രാമചന്ദ്രൻ നിർമ്മിച്ച് 1983-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് എന്നെ ഞാൻ തേടുന്നു.. മധു, ശുഭ, സുകുമാരി, കവിയൂർ പൊന്നമ്മ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്. ബിച്ചുതിരുമലയാണ് ഗാനങ്ങളെഴുതിയത്. വസന്തകുമാർ കാമറ ചലിപ്പിച്ച് ഈ ചിത്രത്തിന്റെ ചിത്രസംയോജനം നടത്തിയത് ജി.വെങ്കിട്ടരാമനാണ്
==താരനിര ==
പുറംകണ്ണികൾ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:വസന്തകുമാർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
അരൈൽ ഹാലൈഡ്
ഓർഗാനിക് രസതന്ത്രത്തിൽ അരൈൽ ഹാലൈഡ് (ഹാലോഅരീൻ അല്ലെങ്കിൽ ഹാലജനോഅരീൻ എന്നോ അറിയപ്പെടുന്നു) എന്നത് അരോമാറ്റിക്ക് റിങ്ങുമായി നേരിട്ട് ബന്ധിക്കപ്പെട്ടിരിക്കുന്ന ഒന്നോ അതിലധികമോ ഹൈഡ്രജൻ ആറ്റങ്ങൾ ഒരു ഹാലൈഡിനാൽ നീക്കം ചെയ്യപ്പെട്ട ഒരു അരോമാറ്റിക്ക് സംയുക്തമാണ്. നിർമ്മാണത്തിനുള്ള വിവിധ മാർഗ്ഗങ്ങളിലും ഗുണവിശേഷങ്ങളിലും ഹാലോഅരീനുകൾ ഹാലോആൽക്കെയിനിൽ നിന്നും വ്യത്യാസപ്പെട്ടിരിക്കുന്നു. ഏറ്റവും പ്രധാനപ്പെട്ട അംഗങ്ങൾ അരൈൽ ക്ലോറൈഡുകൾ ആണ്. എന്നാൽ സംയുക്തങ്ങളുടെ നിര വളരെ വലുതാണ്.
ഗ്രീൻ- ചീക്ക്ഡ് പരക്കീറ്റ്
ഗ്രീൻ- ചീക്ക്ഡ് പരക്കീറ്റ് അല്ലെങ്കിൽ ഗ്രീൻ- ചീക്ക്ഡ് കോണർ (Pyrrhura molinae) പുതിയ ലോകത്തിലെ ഉപകുടുംബമായ അരിനീയിലെ നീണ്ട വാലുള്ള ഒരു ഗ്രൂപ്പിന്റെ ഭാഗമായ  പൈറൂറ എന്ന ജനുസ്സിലെ ഒരു ചെറിയ തത്തയാണ്. ഈ തത്ത ഇനം സാധാരണയായി അവികൾച്ചറിലെ കോണർ എന്ന് വിളിക്കുന്നു. ഇത് തെക്കേ അമേരിക്കയിലെ വനപ്രദേശങ്ങളിലെ തദ്ദേശവാസിയാണ്.
അരൈൽ ഹാലൈഡ്
ഘടനാപരമായ പ്രവണതകൾ
ആരൈൽ ഹാലൈഡുകളുടെ C-X ദൂരങ്ങൾ പ്രതീക്ഷിക്കും വിധമുള്ള പ്രവണതകൾ പിന്തുടരുന്നു. ഫ്ലൂറോബെൻസീൻ, ക്ലോറോബെൻസീൻ, ബ്രോമോബെൻസീൻ, മീഥൈൽ 4-അയ്ഡോബെൻസോയേറ്റ്, മീഥൈൽ 4-അയഡോബെൻസോയേറ്റ് എന്നിവയുടെ ഈ ദൂരങ്ങൾ യഥാക്രമം 135.6(4), 173.90(23), 189.8(1), 209.9 pm എന്നിവയാണ്.
ഗ്രീൻ- ചീക്ക്ഡ് പരക്കീറ്റ്
ടാക്സോണമി
ഗ്രീൻ- ചീക്ക്ഡ് പരക്കീറ്റുകളിൽ ആറ് ഉപജാതികളുണ്ട്:
ചിത്രശാല
A green/red/blue apple mutation is not very common but has been seen.
അരൈൽ ഹാലൈഡ്
രാസപ്രവർത്തനങ്ങൾ
അരൈൽ ഹാലൈഡുകൾ SN2 ന്യൂക്ലിയോഫിലിക്ക് അരോമാറ്റിക്ക് സബ്സ്റ്റിറ്റ്യൂഷൻ രാസപ്രവർത്തനങ്ങളിൽ പങ്കെടുക്കുന്നില്ല. റാഡിക്കൽ ആനയോണുകൾ ഉൾപ്പെടുന്ന രാസപ്രവർത്തനങ്ങൾ വഴി ശക്തമായ ന്യൂക്ലിയോഫൈലുകളാൽ ഹാലജനുകൾ സ്ഥാനം മാറ്റപ്പെടുന്നു. മറ്റൊരുവിധത്തിൽ അരൈൽ ഹാലൈഡുകൾ, പ്രത്യേകിച്ച് ബ്രോമൈഡുകളും അയഡൈഡുകളും ഓക്സിഡേഷൻ അഡിഷനിൽ ഏർപ്പെടുന്നു. തന്മൂലം അവ Buchwald–Hartwig amination തരം രാസപ്രവർത്തനങ്ങൾക്ക് കാരണമാകുന്നു.
അരൈൽ ഹാലൈഡുകൾ ലോഹങ്ങളുമായി പ്രവർത്തിച്ച് അരൈൽ ആനയോണുകളുടെ സ്രോതസ്സുകളായി വർത്തിക്കുന്ന കൂടുതൽ രാസപ്രവർത്തനത്തിലേർപ്പെടുന്ന ഉൽപ്പന്നങ്ങളുണ്ടാകുന്നു. മഗ്നീഷ്യം അരൈൽ ഹാലൈഡുകൾ ഗ്രിഗ്നാഡ് റിയേജന്റുകളാണ്. മറ്റ് അരൈൽ സംയുക്തങ്ങളുടെ ഓർഗാനിക് സിന്തസൈസിന് അവ ഉപയോഗപ്രദമാണ്.
ക്ലോറോബെൻസീൻ ഫിനോളിന്റെ നിർമ്മാണത്തിനുപയോഗിച്ചിരുന്നു. ഇന്നാൽ ഫിനോൾ ഇപ്പോൾ നിർമ്മിക്കുന്നത് ക്യുമീൻ ഓക്സീകരണം നടത്തിയാണ്. വളരെ ഉയർന്ന താപനിലകളിൽ അരൈൽ ഗ്രൂപ്പുകൾ അമോണിയയുമായി പ്രവർത്തിച്ച് അനിലീനുകൾ തരുന്നു.
അവലംബങ്ങൾ
വർഗ്ഗം:ജൈവ സംയുക്തങ്ങൾ
ആദം (മൊറോക്കൻ സിനിമ)
മറിയം തൗസാനി സംവിധാനം ചെയ്ത 2019 ലെ മൊറോക്കൻ നാടക ചിത്രമാണ് ആദം. 2019 ലെ കാൻ ഫിലിം ഫെസ്റ്റിവലിൽ അൺ സെർട്ടെയ്ൻ റിഗാർഡ് വിഭാഗത്തിലാണ് ഇത് പ്രദർശിപ്പിച്ചത്. 92-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള മൊറോക്കൻ എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
പവർ കോഡ്
വൈദ്യുത ഉപകരണങ്ങൾക്ക് പ്രവർത്തിക്കുന്നതിനാവശ്യമായ വൈദ്യുതി എത്തിക്കുന്ന കേബിൾ (വിദ്യത് ചാലകം) ആണ് പവർ കോഡ്. ഇത് വൈദ്യുതി സ്വിച്ച് ബോർഡിൽ നിന്ന് പ്ലഗ് പോയിന്റിലുടെ വൈദ്യുത ഉപകരണങ്ങളിലേക്ക് വൈദ്യുതി എത്തിക്കുന്നു. കമ്പ്യൂട്ടർ, മോണിറ്റർ, പ്രിന്റർ തുടങ്ങി വാഷിങ്ങ് മെഷീൻ, മിക്സർ ഗ്രൈൻഡർ, ടെലിവിഷൻ മുതലായ എല്ലാ ഉപകരണങ്ങളിലും പവർ കോഡ് ഉപയോഗിക്കുന്നു.
അവലംബം
വർഗ്ഗം:വൈദ്യുതവിതരണോപകരണങ്ങൾ
ഇറാനി (ഇന്ത്യ)
ഇറാനിലെ യസ്ദ്, കെർമാൻ മേഖലകളിൽനിന്ന് അറബ് അധിനിവേശത്തിനു ശേഷമുണ്ടായ വ്യാപകമായ മതപീഡനങ്ങളെ ഭയന്ന് 16 - 19_ആം നൂറ്റാണ്ടുകളിൽ ഇന്ത്യയിലേക്ക്‌  കുടിയേറിയ സൊറോസ്ട്രിയൻ മതവിശ്വാസികളാണ് ഇറാനികൾ എന്നറിയപ്പെടുന്നത്. അവിടങ്ങളിൽ പ്രചാരത്തിലുണ്ടായിരുന്ന ദാരി(പേർഷ്യന്റെ ഒരു വകഭേദം) ഭാഷയാണ് ഇവർ ഉപയോഗിച്ചിരുന്നത്. ഇവർ നേരത്തെതന്നെ (7_ആം നൂറ്റാണ്ടിൽ) ഇന്ത്യയിലെത്തിയ  സൊറോസ്ട്രിയരായ പാർസികളുമായി സാംസ്കാരികമായും സാമൂഹികമായും വ്യത്യസ്തത പുലർത്തിയിരുന്നു. പ്രധാനമായും ഖാജർ(Qajar) സാമ്രാജ്യത്തിന്റെ (1794 - 1925) ഭരണകാലത്താണ് പലായനം നടന്നത്. ഇന്ത്യയിൽ മുംബൈ, അഹമ്മദാബാദ് നഗരങ്ങളിലും സമീപപ്രദേശങ്ങളിലുമായി ഇറാനികൾ ജീവിക്കുന്നു.
അവലംബം
വർഗ്ഗം:ആവശ്യത്തിന് അവലംബമില്ലാത്ത ലേഖനങ്ങൾ വർഗ്ഗം:ഇന്ത്യയിലെ ജനവിഭാഗങ്ങൾ വർഗ്ഗം:സൊറോസ്ട്രിയൻ മതം
സ്വാമി രാമാനന്ദ തീർഥ് റൂറൽ മെഡിക്കൽ കോളേജ്
മഹാരാഷ്ട്രയിലെ ബീഡ് ജില്ലയിലെ അംബജോഗായിയിലുള്ള ഒരു സംസ്ഥാന മെഡിക്കൽ സ്ഥാപനമാണ് സ്വാമി രാമാനന്ദ തീർഥ് റൂറൽ ഗവൺമെന്റ് മെഡിക്കൽ കോളേജ്. ഏഷ്യയിലെ ആദ്യത്തെ ഗ്രാമീണ മെഡിക്കൽ കോളേജാണിത്. എസ്ആർടിആർ ജിഎംസി അംബജോഗൈ എന്നാണ് ഇത് പൊതുവെ അറിയപ്പെടുന്നത്. ഡോ. വി.കെ. ദാവാലെ, എഫ്.ആർ.സി.എസ് സ്ഥാപക ഡീനായിരുന്നു. 50 വിദ്യാർത്ഥികളുള്ള ആദ്യ ബാച്ച് 1975 ജൂലൈയിൽ പ്രവേശനം നേടി.
മഹാരാഷ്ട്ര സർക്കാരിന്റെയും മെഡിക്കൽ കൗൺസിൽ ഓഫ് ഇന്ത്യയുടെയും അനുമതിയോടെ വിവിധ വിഷയങ്ങളിൽ ബിരുദാനന്തര ബിരുദ കോഴ്സുകളും ആരംഭിച്ചു. 1981ലാണ് ആദ്യത്തെ ബിരുദാനന്തര ബിരുദധാരികൾ വന്നത്. 1998ൽ ആശുപത്രിയിലെ കിടക്കകളുടെ എണ്ണം 500 ആയി ഉയർത്തി. കോളേജ് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ബിരുദാനന്തര കോഴ്സുകൾ നടത്തുന്നു.
വകുപ്പുകൾ
1) അനാട്ടമി വകുപ്പ്
2) അനസ്തേഷ്യോളജി വിഭാഗം
3) ബയോകെമിസ്ട്രി വകുപ്പ്
4) ഫോറൻസിക് മെഡിസിൻ വകുപ്പ്
5) മെഡിസിൻ വകുപ്പ്
6) മൈക്രോബയോളജി വകുപ്പ്
8) ഒഫ്താൽമോളജി വകുപ്പ്
10)പത്തോളജി വിഭാഗം
11) ശിശുരോഗ വിഭാഗം
13) ഫിസിയോളജി വകുപ്പ്
14) മനോരോഗ വിഭാഗം
15) റേഡിയോളജി വകുപ്പ്
16) സോഷ്യൽ ആൻഡ് പ്രിവന്റീവ് മെഡിസിൻ വകുപ്പ്
17) ശസ്ത്രക്രിയാ വിഭാഗം
18) ഒട്ടോറിനോളറിംഗോളജി വകുപ്പ്
19) ഡെർമറ്റോളജി വിഭാഗം
അടിസ്ഥാന സൗകര്യങ്ങൾ
2000-ൽ ഒരു വലിയ രജതജൂബിലി ആഘോഷം നടന്നു. 2008-ൽ ഒരു പുതിയ കോളേജ് കെട്ടിടം പൂർത്തിയായി. തുടർന്ന്, ഡീൻ ഓഫീസ്, പ്രീ-പാരാ ക്ലിനിക്കൽ വിഭാഗങ്ങൾ പുതിയ കെട്ടിടത്തിലേക്ക് മാറ്റി. 124 മുറികളുള്ള പുതിയ റസിഡന്റ്സ് ഹോസ്റ്റൽ 2009-ൽ പൂർത്തിയാക്കി, 2010 ജനുവരി മുതൽ റസിഡന്റ് ഡോക്ടർമാർക്ക് ഇവിടെ താമസസൗകര്യം നൽകുന്നു. 2007-ൽ ഒരു പുതിയ ആശുപത്രി കെട്ടിടം (മെഡിക്കൽ യൂണിറ്റ്) പൂർത്തിയാക്കി, പീഡിയാട്രിക്സ്, തീവ്രപരിചരണ വിഭാഗം, മെഡിസിൻ എന്നിവ അവിടേക്ക് മാറ്റി. 230 കിടക്കകളുള്ള ശസ്ത്രക്രിയാ യൂണിറ്റിന്റെ നിർമാണം പൂർത്തിയായി.
പുറം കണ്ണികൾ
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
അമാന്റിയ മസ്കാരിയ
അമാന്റിയ കുടുംബത്തിൽ പെട്ട ഒരു കുമിളാണ് അമാന്റിയ മസ്കാരിയ.ഒരു ലഹരി പദാർത്ഥമായി പണ്ട് മുതലേ ഉപയോഗിച്ചു വന്നിരുന്നു.
വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:എൻതിയൊജെൻ
ഫെമിന മിസ്സ് ഇന്ത്യ 2018
അന്താരാഷ്ട്ര സൗന്ദര്യമത്സരങ്ങളിലേക്കുള്ള ഇന്ത്യയുടെ പ്രതിനിധികളെ ഈ മത്സരത്തിൽ നിന്നും കിരീടധാരിയാക്കും:
പശ്ചാത്തലം
നോർത്ത്/വടക്ക്, സൗത്ത്/തെക്ക്, ഈസ്റ്റ്/കിഴക്ക്, വെസ്റ്റ്/പടിഞ്ഞാറ് എന്നീ നാല് സോൺ-ഉകളിൽ (മേഖലകളിൽ) നിന്നുമുള്ള അതേതു സംസ്ഥാനങ്ങളിലെ വിജയികൾ തന്റെ സംസ്ഥാനത്തെ പ്രതിനിതീകരിച്ച മിസ്സ് ഇന്ത്യ 2018 ഗ്രാൻഡ് ഫിനാലെയിൽ പങ്കെടുക്കും.
ഫലം
വിജയിയായി പ്രഖ്യാപിച്ചു
ഫൈനലിസ്റ്റുകളിൽ അല്ലെങ്കിൽ സെമി-ഫൈനലിസ്റ്റുകളിൽ ഒന്നായി അവസാനിച്ചു
ആഷിനഗറ്റെനാഗ
ജാപ്പനീസ് നാടോടിക്കഥകളിലെ ഒരു ജോഡി യോകായിയാണ് ആഷിനഗറ്റെനാഗ (足長手長, "ലോംഗ് ലെഗ്സ് ലോംഗ് ആർമ്സ്"). ഇതിൽ ഒരു ആഷിനാഗ-ജിന്നിന് (足 長 人) വളരെ നീളമുള്ള കാലുകളുള്ളപ്പോൾ രണ്ടാമത്തെ തെനാഗ-ജിന്നിന് (手 人) വളരെ നീളമുള്ള കൈകളാണുള്ളത്. ജാപ്പനീസ് എൻ‌സൈക്ലോപീഡിയ വകാൻ സൻസായി സ്യൂവിലാണ് അവയെക്കുറിച്ച് ആദ്യമായി വിവരിക്കപ്പെട്ടത്. അവ ക്യൂഷൂയിൽ കാണപ്പെടുന്നതായി പറയപ്പെടുന്നു.
വിവരണം
ഈ ജോഡി യോകായിയെ സാധാരണയായി " നീണ്ട കാലുകളുള്ള രാജ്യം", "നീണ്ട കൈകളുള്ള രാജ്യം" എന്നീ രണ്ട് രാജ്യങ്ങളിൽ നിന്നുള്ള ആളുകൾ എന്നാണ് വിശേഷിപ്പിക്കപ്പെടുന്നത്. പേരുകൾ സൂചിപ്പിക്കുന്നത് പോലെതന്നെ, ഈ രണ്ട് രാജ്യങ്ങളിലെ നിവാസികൾക്ക് അസാധാരണമായി നീളമുള്ള കൈകളും കാലുകളും ഉണ്ട്. കടൽത്തീരത്ത് മത്സ്യം പിടിക്കാനുള്ള ടീമായി ഇരുവരും യോജിച്ച് പ്രവർത്തിക്കുന്നു. ഇത് ചെയ്യുന്നതിനായി, നീണ്ട കൈകളുള്ള ടെനാഗ, ആഷിനാഗ എന്ന നീളൻ കാലന്റെ പിന്നിലേക്ക് കയറുന്നു. തുടർന്ന് ആഷിനാഗ കടൽത്തീരങ്ങളിലേക്ക് നീങ്ങുന്നു. കാലുകൾ വെള്ളത്തിന് മുകളിലായി നിൽക്കുന്നു. അതേസമയം ടെനാഗ തന്റെ നീളമുള്ള കൈകൾ ഉപയോഗിച്ച് പങ്കാളിയുടെ പുറകിൽ നിന്ന് മത്സ്യം പിടിച്ചെടുക്കുന്നു. വകാൻ സൻസായി സ്യൂ അനുസരിച്ച്, ടെനാഗയെ ചാഹി (長臂) എന്നും വിളിക്കുന്നു. കൂടാതെ അദ്ദേഹത്തിന്റെ കൈകൾക്ക് മൂന്ന് |jō നീളമോ അല്ലെങ്കിൽ ഒൻപത് മീറ്ററിലധികം ഉയരമോ എത്താൻ കഴിയുന്നു. അഷിനാഗയുടെ കാലുകൾ രണ്ട് jō, അല്ലെങ്കിൽ ആറ് മീറ്ററിലധികം നീളുന്നു.
മത്‌സുര സീസാൻ എഴുതിയ കാശിയാവയിൽ നിന്നുള്ള ഒരു ലേഖനവും ആഷിനാഗയെക്കുറിച്ച് വിവരിക്കുന്നു. ഒരു അപരിചിത ജീവിയുമായി നിർഭാഗ്യവശാൽ കണ്ടുമുട്ടിയ ഒരു മനുഷ്യന്റെ വിവരണം ഈ ലേഖനം രേഖപ്പെടുത്തുന്നു. തെളിഞ്ഞ, ചന്ദ്രപ്രകാശമുള്ള ഒരു രാത്രിയിൽ, കടൽത്തീരത്ത് മത്സ്യബന്ധനം നടത്തുകയായിരുന്ന ഇയാൾ ഒൻപത് ഷാകു നീളമുള്ള കാലുകളുള്ള (ഏകദേശം 2.7 മീറ്റർ) ഒരു രൂപം കടൽത്തീരത്ത് ചുറ്റിക്കറങ്ങുന്നതായി കണ്ടു. താമസിയാതെ, കാലാവസ്ഥ മോശമാവുകയും കനത്ത മഴ പെയ്യാൻ തുടങ്ങുകയും ചെയ്തു. ആ മനുഷ്യന്റെ ദാസൻ അവർ ഒരു ആഷിനാഗയെ കണ്ടതായി അറിയിക്കുന്നു. ഈ യോകായിയുടെ കാഴ്ച എല്ലായ്പ്പോഴും കാലാവസ്ഥയിൽ മോശം മാറ്റങ്ങൾ വരുത്തി.
പുറംകണ്ണികൾ
വർഗ്ഗം:ജാപ്പനീസ് നാടോടിക്കഥകൾ
നൂർവിക്, അലാസ്ക
ലഘുചിത്രം|300x300ബിന്ദു|Noorvik, AK
നൂർവിക്, വടക്കുപടിഞ്ഞാറെ ആർട്ടിക് ബറോയിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. പ്രാഥമികമായി ഒരു ഇനുപ്യാറ്റ് (Inupiat) കളുടെ അധിവാസമേഖലയാകുന്നു. 2010 ലെ യു.എസ് സെൻസസ് അനുസരിച്ച് ജനസംഖ്യ 668 ആണ്. ഈ പട്ടണം നാന (NANA) നഗരസഭാമണ്ഡലത്തിലുൾപ്പെട്ടിരിക്കുന്നു. തദ്ദേശവാസികൾ ഇനുപ്യാഖ് ഭാക്ഷയുടെ ഒരു വകഭേദമായ നൂർവിക് ഇനുപ്യാഖ് എന്ന ഭാക്ഷയാണ് സംസാരിക്കുന്നത്.
ഭൂമിശ്സ്ത്രം
കോബുക് നദിയുടെ കൈവഴിയായ നസ്രുക് തോടിന്റെ വലത്തെ കരയിൽ നിലകൊള്ളുന്ന നൂർവിക് പട്ടണത്തിന്റെ അക്ഷാംശ രേഖാംശങ്ങൾ 66°50′14″N 161°2′12″W (66.837130, -161.036641) ആണ്. കോട്സിബ്യൂ നഗരത്തിന് 76 കിലോമീറ്റർ കിഴക്കായിട്ടാണ് നൂർവിക്കിന്റെ സ്ഥാനം. ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് പട്ടണം 1.3 സ്ക്വയർ മൈലിൽ പരന്നു കിടക്കുന്നു.
കാലാവസ്ഥ
സമുദ്രനിരപ്പിന് 15 അടി മുകളിലാണ് നൂർവിക് സ്ഥിതി ചെയ്യുന്നത്. ശീതകാലം വളരെ തണുപ്പുള്ളതും ദൈർഘ്യമേറിയതുമാണ്. ശരാശരി താപനില പൂജ്യത്തിന് 9 ഡിഗ്രി താഴെ വരെയെത്തുന്നു. -45 ഡിഗ്രിയാണ് രേഖപ്പെടുത്തിയിട്ടുള്ള ഏറ്റവും കൂടിയ തണുപ്പ്. വേനൽക്കാലത്തെ ശരാശരി ചൂട് 59 ഡിഗ്രി ഫാറൻഹീറ്റാണ്. വർഷത്തിൽ 10 ഇഞ്ച് മഴ ഇവിടെ ലഭിക്കുന്നു.
ജനവിഭാഗങ്ങൾ
ഈ ചെറുപട്ടണത്തിലെ ജനസംഖ്യ 2010 ലെ കണക്കനുസരിച്ച് 668 ആണ്. ഇവടുത്തെ ഭൂരിഭാഗം പേരും (88.2 ശതമാനം)  നേറ്റീവ് ഇന്ത്യൻ വർഗ്ഗതിൽപ്പെട്ടവരാണ്. തരം തിരിച്ചുള്ള പട്ടിക താഴെക്കാണിച്ചിരിരിക്കുന്നു.
വർഗ്ഗം:അലാസ്കയിലെ പട്ടണങ്ങൾ
ലെയ്‌ല ആൻഡ്രൂസ്
ലെയ്‌ല എഡ്ന ആൻഡ്രൂസ് (ആഗസ്റ്റ് 14, 1876 – ഏപ്രിൽ 28, 1954) അമേരിക്കൻ കോളേജ് ഓഫ് ഫിസിഷ്യൻസിലെ (എസിപി) ആദ്യത്തെ രണ്ട് സ്ത്രീകളിൽ ഒരാളായിരുന്നു. ഇംഗ്ലീഷ്:Leila Edna Andrews. ഇന്ത്യാനയിലെ നോർത്ത് മാഞ്ചസ്റ്ററിൽ ജനിച്ച ആൻഡ്രൂസ് 1900-ൽ നോർത്ത് വെസ്റ്റേൺ യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടി. അവൾ ജന്മനാട്ടിൽ ഒരു പരിശീലനം ആരംഭിച്ചുവെങ്കിലും 1908-ൽ ഒക്ലഹോമ സിറ്റിയിലേക്ക് മാറി. 1910-ൽ യൂണിവേഴ്സിറ്റി ഓഫ് ഒക്ലഹോമ കോളേജ് ഓഫ് മെഡിസിനിൽ പീഡിയാട്രിക്സിൽ ഇൻസ്ട്രക്ടറായി. 1915-ൽ, അവർ സ്കൂളിൽ അസോസിയേറ്റ് പ്രൊഫസറായി, 1925 വരെ ആ സ്ഥാനം വഹിച്ചു. 1920-ൽ ഇല്ലിനോയിസിലെ ആൻഡ്രൂസും അന്ന വെൽഡും അമേരിക്കൻ കോളേജ് ഓഫ് ഫിസിഷ്യൻസിലേക്ക് (ACP) തിരഞ്ഞെടുക്കപ്പെട്ട ആദ്യത്തെ രണ്ട് വനിതകളായി. ആൻഡ്രൂസ് പിന്നീട് ഒക്ലഹോമ സിറ്റിയിലെ സെന്റ് ആന്റണി ഹോസ്പിറ്റലിൽ ഹെമറ്റോളജി പരിശീലിച്ചു.
ജീവിതരേഖ
ലെയ്‌ല1876 ഓഗസ്റ്റ് 14-ന് ഇൻഡ്യാനയിലെ നോർത്ത് മാഞ്ചസ്റ്ററിൽ ജോൺ സ്മിത്തിന്റെയും എലിസബത്ത് സ്ട്രാസ്ബോ ആൻഡ്രൂസിന്റെയും മകളായി ജനിച്ചു. നോർത്ത് മാഞ്ചസ്റ്ററിലെ പബ്ലിക് സ്‌കൂളിൽ പഠിച്ച അവൾ മെഡിക്കൽ വിദ്യാഭ്യാസത്തിനായി നോർത്ത് വെസ്റ്റേൺ യൂണിവേഴ്‌സിറ്റിയിലേക്ക് പോയി, അവിടെ 1900-ൽ ഡോക്ടറൽ (എംഡി) നേടി. ബിരുദം നേടിയ ശേഷം അവൾ നോർത്ത് മാഞ്ചസ്റ്ററിൽ ഒരു പ്രാക്ടീസ് ആരംഭിച്ചു, അവിടെ അവൾ 1908 വരെ ജോലി ചെയ്തു.
ആൻഡ്രൂസ് പുതിയ സംസ്ഥാനമായ ഒക്ലഹോമയിലേക്ക് മാറി, അവിടെ അവൾ ഒക്ലഹോമ സിറ്റിയിൽ സ്ഥിരതാമസമാക്കി. 1910-ൽ യൂണിവേഴ്‌സിറ്റി ഓഫ് ഒക്‌ലഹോമ സ്‌കൂൾ ഓഫ് മെഡിസിൻ അവരെ പീഡിയാട്രിക്‌സിൽ ഇൻസ്ട്രക്ടറായി നിയമിച്ചു. 1915-ൽ മെഡിസിൻ അസോസിയേറ്റ് പ്രൊഫസറായി, 1925 വരെ ആ സ്ഥാനത്ത് സേവനമനുഷ്ഠിച്ചു.
പന്നായി
പന്നായി, പനായി അല്ലെങ്കിൽ പെയ്ൻ പതിനൊന്നാം നൂറ്റാണ്ടിനും പതിനാലാം നൂറ്റാണ്ടിനും ഇടയിൽ വടക്കൻ സുമാത്രയുടെ കിഴക്കൻ തീരത്ത് നിലനിന്നിരുന്ന ഒരു ബുദ്ധമത രാജ്യമായിരുന്നു. ബറുമുൻ നദി, പനായി നദീതടങ്ങളിൽ ഇന്നത്തെ ലാബുഹാൻ ബട്ടു, തെക്കൻ തപനുലി റീജൻസികളിലായാണ് ഈ രാജ്യം സ്ഥിതിചെയ്യുന്നത്. ഈ കാലഘട്ടത്തിലെ നിലനിൽക്കുന്ന ലിഖിതങ്ങളും ചരിത്രരേഖകളും വിരളമായതിനാൽ, ഇന്തോനേഷ്യൻ ചരിത്രത്തിൽ ഏറ്റവും അറിയപ്പെടാത്ത രാഷ്ട്രീയ അസ്‌തിത്വങ്ങളിൽ ഒന്നാണ് ഈ രാജ്യം. ഒരുപക്ഷേ ശ്രീവിജയ മണ്ഡലത്തിനു കീഴിലും പിന്നീട് ധർമ്മാശ്രയ രാജ്യത്തിലുമായി സഖ്യമുണ്ടാക്കിയിരിക്കാവുന്ന ഒരു ഉപരാജ്യം അല്ലെങ്കിൽ സാമന്ത രാജ്യമായിരിക്കാം പന്നായി എന്നാണ് ചരിത്രകാരന്മാർ സൂചിപ്പിക്കുന്നത്. ഈ രാജ്യത്തെക്കുറിച്ച് പരാമർശിക്കുന്ന ചരിത്രരേഖകൾ ഇന്ത്യൻ അല്ലെങ്കിൽ ജാവനീസ് സ്രോതസ്സുകളിൽ നിന്ന് ലഭിക്കാവുന്നതാണ്.
ഇന്ത്യയിൽ നിന്ന് കണ്ടെത്തിയ തഞ്ചാവൂർ ലിഖിതത്തിൽ പന്നായി രാജ്യം പിന്നിൽ നിന്നുള്ള ഒരു അതിശയിപ്പിച്ച ആക്രമണത്തെ തുടർന്ന് തകർന്നടിഞ്ഞുവെന്നു കാണുന്നു. മണ്ഡലത്തിന്റെ തലസ്ഥാനമായ ചോള അധിനിവേശ ശ്രീവിജയയിൽ നിന്നുള്ള ആക്രമണത്തെ പന്നായ് സംശയിച്ചില്ല. മണ്ഡലത്തിന്റെ തലസ്ഥാനമായ ചോള അധിനിവേശ ശ്രീവിജയയിൽ നിന്നുള്ള ഒരു ആക്രമണത്തെ പന്നായി ശങ്കിച്ചില്ല.
ശ്രീവിജയയുടെ സാമ്രാജ്യ മണ്ഡലത്തിന് കീഴിൽ സഖ്യമുണ്ടാക്കിയ ഒരു രണോത്സുക രാഷ്ട്രമായിരുന്നു പന്നായി. നിയമാനുസൃതമല്ലാത്തതും പലപ്പോഴും മലാക്കാ കടലിടുക്കിൽ യുദ്ധം ചെയ്യുകയോ കടൽക്കൊള്ള ചെയ്യുകയോ ചെയ്തുവന്നിരുന്നതുമായ ചൈനീസ്, ഇന്ത്യൻ, അറബ് നാവികസേനകളെ ഈ ചെറിയ രാജ്യം തിരിച്ചോടിക്കുകയും, ഒരു ചെറിയ രാജ്യമായ അവർ തങ്ങളേക്കാൾ ശക്തയും വലിപ്പമുള്ള പടക്കപ്പൽക്കൂട്ടങ്ങളെ അമർച്ച ചെയ്യുന്നതിൽ സമർത്ഥരുമായിരുന്നു.
തോബ, ബോർണിയോ, സെലിബസ്, പുരാതന ജാവ, പുരാതന ഇന്ത്യൻ ചക്രവർത്തിയായ അശോകന്റെ ശാസനകളിൽ തുടങ്ങിയവയിൽ നിന്നാണ് വിസായന്മാർ തങ്ങളുടെ രചനാ സമ്പ്രദായം നേടിയതെന്ന് നിരീക്ഷിച്ചുകൊണ്ട് ചില ചരിത്രകാരന്മാർ പനായ് ജനതയുടെ സുമാത്രൻ ഉത്ഭവത്തെ സ്ഥിരീകരിക്കുന്നു. പനൈയിലെ മലായ് കുടിയേറ്റത്തിന്റെ സുമാത്രൻ ഉത്ഭവത്തിന്റെ ഏറ്റവും നല്ല തെളിവാണ് സ്പെയിൻകാർ ഫിലിപ്പീൻസ് പിടിച്ചടക്കിയതിന്റെ ആദ്യ വർഷങ്ങളിൽ ഏഷ്യയിലെത്തിയ ചരിത്രകാരനായിരുന്ന പി. ഫ്രാൻസിസ്കോ കോളിൻ, എസ്.ജെ. യുടെ കുറിപ്പുകൾ.
അവലംബം
വർഗ്ഗം:സുമാത്രയുടെ ചരിത്രം
പുൽപ്പറ്റ ഗ്രാമപഞ്ചായത്ത്
മലപ്പുറം ജില്ലയിലെ ഏറനാട് താലൂക്കിൽ അരീക്കോട് ബ്ളോക്കിൽ പുൽപ്പറ്റ വില്ലേജ് ഉൾപ്പെടുന്ന ഗ്രാമപഞ്ചായത്താണ് 30.12 ചതുരശ്ര കിലോമീറ്റർ വിസ്തീർണ്ണമുള്ള പുൽപ്പറ്റ ഗ്രാമപഞ്ചായത്ത്. ഈ ഗ്രാമപഞ്ചായത്തിന് 21 വാർഡുകളാണുള്ളത്.
സ്ഥിതിവിവരക്കണക്കുകൾ
{| class="wikitable"
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ചതുപ്പ് വിരിച്ചിറകൻ
മിക്കവാറും സമയത്ത് ചിറകുകൾ മടക്കി ഉദരത്തിനോട് ചേർത്തു പിടിച്ചിരിക്കുന്നതും ശരീരത്തിനു ഇളം നീല നിറമുള്ളതുമായ ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് ചതുപ്പ് വിരിച്ചിറകൻ. കർണ്ണാടകത്തിലെ കൊടകിലെ കാട്ടു ചതുപ്പുകളിലാണ് പൊതുവെ ഇവയെ കണ്ടുവരുന്നത്. 2020-ൽ കേരള വനം വന്യജീവിവകുപ്പും പരിസ്ഥിതി സംഘടനയായ ഫേൺസ് നാച്വർ കൺസർവേഷൻ സൊസൈറ്റിയും സംയുക്തമായി വയനാട് വന്യജീവി സങ്കേതത്തിൽ നടത്തിയ പഠനത്തിൽ ബത്തേരിയിൽ ഇവയെ കണ്ടെത്തി.
വിവരണം
വളഞ്ഞു നീളമുള്ള ചെറുവാലും ഉരസ്സിലെ വരകളും, ഉദരത്തിനോട് ചേർത്തിരിക്കുന്ന ചിറകുകളും ഇവയെ തിരിച്ചറിയുവാൻ സഹായിക്കുന്നു. കേരളത്തിലെ വനങ്ങളിൽ അത്യപൂർവ്വമായി കാണപ്പെടുന്നു. വനപ്രദേശങ്ങളിലെ ചെറിയ ചതുപ്പുകളിലാണ് ഈ തുമ്പിയെ കണ്ടെത്തുവാൻ കഴിയുക. കണ്ണുകൾക്ക് നീലനിറം, കാവി നിറമുള്ള കഴുത്തിന്റെ വശങ്ങൾ നീല നിറത്തിലാണ്. ഉരസ്സിന്റെ മുതുകുവശം ഇരുണ്ടതും വശങ്ങൾ നീല നിറത്തിലുള്ളതും ആണ്. വശങ്ങളിൽ രണ്ടു കറുത്ത കലകൾ ഉണ്ട്. നീല നിറത്തിലുള്ള ഉദരത്തിന്റെ മുതുകുവശം കറുത്തതും നീല വളയങ്ങളോട് കൂടിയതും ആണ്. എട്ടാം ഖണ്ഡം കറുത്തതും ഒൻപതാം ഖണ്ഡത്തിന്റെ അവസാന ഭാഗവും പത്താം ഖണ്ഡവും നീലയും ആണ്. സുതാര്യമായ ചിറകുകളാണ് ഇവയ്ക്കുള്ളത്. പെൺതുമ്പികൾ കാഴ്ചയിൽ ആൺതുമ്പികളെപ്പോലെയാണെങ്കിലും നിറങ്ങൾ മങ്ങിയതായിരിക്കും. വിരിച്ചിറകൻ തുമ്പികളുടെ കുടുംബത്തിൽ പെട്ട ഈ തുമ്പി സാധാരണയായി ചിറകുകൾ പൂട്ടിയാണ് ഇരിക്കുക.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
ആറ്റുവഞ്ചി ഉലഞ്ഞപ്പോൾ
1984-ൽ ഭദ്രൻ സംവിധാനം ചെയ്ത് എൻ ജി ജോൺ നിർമ്മിച്ച് പുറത്തിറങ്ങിയ ഒരു മലയാളം ചലച്ചിത്രമാണ് ആറ്റുവഞ്ചി ഉലഞ്ഞപ്പോൾ,. മധു, മമ്മൂട്ടി, ലക്ഷ്മി, രതീഷ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്.
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മധു-ലക്ഷ്മി ജോഡി വർഗ്ഗം:മല്ലി ഇറാനി ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഓൾ ഐ വാന്ന ഡു
ലാ പ്രോഡ് നിർമ്മിച്ച 2011 ലെ മൊറോക്കൻ ഡോക്യുമെന്ററി ചിത്രമാണ് ഓൾ ഐ വാന്ന ഡു. ഒമർ സെയ്ദ് നാസ് എൽ ഗിവാനെ, ഡോൺ ബിഗ്, പാർക്കിംഗ് ഗാർഡായ സിമോഹമ്മദ് എന്നിവരും അദ്ദേഹത്തിന്റെ 17 വയസ്സുള്ള മകൻ അയൂബും അഭിനയിച്ച മിഷേൽ മദീന സംവിധാനം ചെയ്തു. 2009 മുതൽ 2010 വരെ മൊറോക്കോയിലെ കാസബ്ലങ്കയിലെ ലൊക്കേഷനിൽ ചിത്രീകരിച്ച ഡോക്യുമെന്ററി 2011 ഏഥൻസ് ഇന്റർനാഷണൽ ഫിലിം ഫെസ്റ്റിവലിൽ ഡോക്യുമെന്ററി സമ്മാനം നേടിയിട്ടുണ്ട്. കൂടാതെ 2011 ലെ അൽജസീറ ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവലിൽ വാഷിംഗ്ടൺ ഡിസിയിൽ നടന്ന വേൾഡ് മ്യൂസിക് ആൻഡ് ഇൻഡിപെൻഡന്റ് ഫിലിം ഫെസ്റ്റിവലിൽ "മികച്ച സിനിമ", "മികച്ച സംവിധായകൻ" എന്നിവയ്ക്ക് നാമനിർദ്ദേശം ചെയ്യപ്പെട്ടു.
പുറംകണ്ണികൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
കഹുരിപാൻ
കഹുരിപാൻ (കുരിപാൻ എന്നും അറിയപ്പെടുന്നു) പതിനൊന്നാം നൂറ്റാണ്ടിലെ ജാവനീസ് ഹിന്ദു-ബുദ്ധമത രാജ്യമായിരുന്നു. കിഴക്കൻ ജാവയിലെ ബ്രാന്റാസ് നദീതടത്തിന്റെ തീരത്തായിരുന്നു ഇതിന്റെ തലസ്ഥാനം സ്ഥിതിചെയ്തിരുന്നത്. 1019 നും 1045 നും ഇടയിലുള്ള ചെറിയൊരു കാലഘട്ടത്തിൽ മാത്രം നിലനിന്നിരുന്നതും ശ്രീവിജയ ആക്രമണത്തിനുശേഷം മെഡാംഗ് രാജ്യത്തിന്റെ അവശിഷ്ടങ്ങളിന്മേൽ പടുത്തുയർത്തപ്പെട്ടതുമായ ഈ രാജ്യത്തിന്റെ ഏക രാജാവ് എയർലാംഗയായിരുന്നു. പിന്നീട് 1045-ൽ എയർലാംഗ തന്റെ രണ്ട് ആൺമക്കൾക്കുവേണ്ടി സ്ഥാനത്യാഗം ചെയ്യുകയും രാജ്യത്തെ ജംഗാല, പഞ്ജാലു (കദിരി) എന്നിങ്ങനെ വിഭജിക്കുകയും ചെയ്തു.
മേഡാങ്ങിന്റെ പതനം
രാജ്ഞി മഹേന്ദ്രദത്തയുടെയും (മെഡാക്കിലെ ഇസിയാന രാജവംശത്തിലെ രാജകുമാരിയും ധർമ്മവാങ്‌സയുടെ സഹോദരിയും) ഉദയന വർമദേവ (ബാലിയിലെ വർമ്മദേവ രാജവംശത്തിലെ രാജാവ്) എന്നിവരുടെ പുത്രനായിരുന്നു എയർലാംഗ. ബാലിയിൽ ജനിക്കുകയും വളരുകയും ചെയ്ത എയർലാംഗ അമ്മാവനും രാജാവുമായ ധർമ്മവാങ്‌സയുടെ രക്ഷാകർതൃത്വത്തിൽ മെഡാങ്ങിലെ വാട്ടുഗലുഹ് കൊട്ടാരത്തിൽ തന്റെ യൗവനകാലം ചെലവഴിച്ചു. ധർമ്മവാങ്‌സയുടെ മകളിലൊരാളാളും കസിനുമായ രാജകുമാരിയുമായി എയർ‌ലംഗയുടെ വിവാഹനിശ്ചയം നടത്തപ്പെടുകയും അങ്ങനെ വിവാഹം കൊട്ടാരത്തിൽവച്ചു നടക്കുകയും ചെയ്തു. അക്കാലത്ത്, മെഡാങ് ഒരു ശക്തമായ രാജ്യമായിത്തീരുകയും ബാലിയുമായി സഖ്യം സ്ഥാപിക്കുകയും കീഴ്പ്പെടുത്തുകയോ ചെയ്തതോടൊപ്പം പടിഞ്ഞാറൻ കലിമന്തനിൽ ഒരു കോളനി സ്ഥാപിക്കുകയും ചെയ്തു. ശ്രീവിജയ സാമ്രാജ്യത്തിന്റെ ആധിപത്യത്തെ വെല്ലുവിളിച്ചുകൊണ്ട് മേഡാങിനെ ഒരു പ്രാദേശിക ശക്തിയായി ഉയർത്താൻ ധർമ്മവാങ്‌സ അതിയായി ആഗ്രഹിച്ചു. ശ്രീവിജയയ്‌ക്കെതിരെ നാവിക ആക്രമണം നടത്തിയ അദ്ദേഹം പാലെംബാങ്ങിനെ പിടിച്ചെടുക്കുന്നതിൽ പരാജയപ്പെട്ടു. ജാവനീസ് മെഡാങ് ആക്രമണകാരികളെ പിന്തിരിപ്പിക്കുന്നതിൽ ശ്രീവിജയ വിജയിച്ചു.
പതിനൊന്നാം നൂറ്റാണ്ടിന്റെ ആദ്യ വർഷങ്ങളിൽ കിഴക്കൻ ജാവനീസ് സാമ്രാജ്യമായ ഇസിയാന രാജവംശത്തിന് സംഭവിച്ച ഭീകരമായ ഒരു വിപത്തിനെക്കുറിച്ച് കൊൽക്കത്ത ശിലാ ലിഖിതം (1041 കാലഘട്ടം) വിവരിക്കുന്നു. 1006-ൽ ല്വാറാമിൽ നിന്നുള്ള ഒരു സാമന്ത രാജാവായ വുരാവരി രാജാവിനാൽ പ്രോത്സാഹിപ്പിക്കപ്പെട്ട ഒരു കലാപത്തിന്റെ ഫലമായി വാതുഗലുഹ് തലസ്ഥാനം നശിപ്പിക്കപ്പെട്ടു. ഭരണത്തിലുണ്ടായിരുന്ന രാജാവ് ധർമ്മവാങ്‌സ അദ്ദേഹത്തിന്റെ കുടുംബത്തോടും നിരവധി പ്രജകളോടുമൊപ്പം കൊലപ്പെടുത്തപ്പെട്ടു. അക്കാലത്ത് പതിനാറുവയസ്സുള്ള ചെറുപ്പക്കാരനായ എയർലാംഗയ്ക്ക് മാത്രമാണ് പരിക്കേൽക്കാതെ രക്ഷപ്പെടാൻ കഴിഞ്ഞത്. പുരാവൃത്തപ്രകാരം ധർമ്മവാങ്‌സ കൊട്ടാരത്തിൽ നടന്ന എയർലാംഗയുടെ വിവാഹ ചടങ്ങിനിടെയാണ് മേദാങ്ങിന്റെ പ്രലയ (മരണം) എന്ന് വിളിക്കപ്പെടുന്ന ഈ വിപത്ത് സംഭവിച്ചത്.
സാമ്രാജ്യത്തിനെതിരായ ആക്രമണത്തിന് മേഡാങ്ങിനെതിരായ ശ്രീവിജയയുടെ ഒരു പ്രതികാരമായിരുന്നു ഈ ആക്രമണം എന്ന് ചരിത്രകാരന്മാർ ഇന്ന് ശക്തമായി അഭിപ്രായപ്പെടുന്നു. വാതുഗലുഹ് കൊട്ടാരം കൊള്ളയടിച്ച് കത്തിച്ച വുരാവാരി ജാവയിലെ ശ്രീവിജയയുടെ ഒരു സഖ്യകക്ഷിയായിരുന്നിരിക്കാം. തന്റെ കാവൽക്കാരനായ നരോത്തമയ്‌ക്കൊപ്പം എയർലാംഗ വനത്തിലേയ്ക്ക് രക്ഷപ്പെട്ട് വനഗിരിയിൽ (ഇന്നത്തെ വോനോഗിരി, മദ്ധ്യ ജാവ) ഒരു സന്യാസിയായി ജീവിതം നയിച്ചു.
1019-ൽ, വനഗിരിയിൽ സന്യാസത്തിൽ വർഷങ്ങളോളം പ്രവാസിയായി കഴിഞ്ഞതിനുശേഷം, മുൻ ഇസിയാന രാജവംശത്തോട് കൂറു പുലർത്തിയിരുന്ന ഉദ്യോഗസ്ഥരിൽ നിന്നും രാജപ്രതിനിധികളിൽനിന്നും എയർലാംഗ പിന്തുണ ശേഖരിക്കുകയും മുമ്പ് മെഡാംഗ് രാജ്യത്തിന്റെ അധീനതയിലുണ്ടായിരുന്നതും ധർമ്മവാങ്‌സയുടെ മരണശേഷം വിഘടിച്ചുപോയതുമായ പ്രദേശങ്ങളെ ഒന്നിപ്പിക്കാൻ ആരംഭിക്കുകയും ചെയ്തു. അദ്ദേഹം തന്റെ അധികാരം ശക്തിപ്പെടുത്തിയതോടൊപ്പം ഒരു പുതിയ രാജ്യം സ്ഥാപിക്കുകയും ശ്രീവിജയയുമായി സമാധാനം സ്ഥാപിക്കുകയും ചെയ്തു. പുതിയ രാജ്യത്തെ കഹുരിപാൻ രാജ്യം എന്ന് വിളിക്കപ്പെടുകയും കിഴക്ക് പസുരുവാൻ മുതൽ പടിഞ്ഞാറ് മദിയൂൺ വരെ വ്യാപിക്കുകയും ചെയ്തിരുന്നു. 1025-ൽ, ശ്രീവിജയ സാമ്രാജ്യം ക്ഷയിച്ചുതുടങ്ങിയപ്പോൾ എയർലങ്ക കഹുരിപന്റെ ശക്തിയും സ്വാധീനവും വർദ്ധിപ്പിച്ചു. മതസഹിഷ്ണുതയ്ക്ക് പേരുകേട്ട എയർലാംഗ ഹിന്ദു, ബുദ്ധമതങ്ങളുടെ രക്ഷാധികാരിയായിരുന്നു.
അവലംബം
വർഗ്ഗം:ജാവയുടെ ചരിത്രം വർഗ്ഗം:മധ്യകാല ഹിന്ദുസാമ്രാജ്യങ്ങൾ
അസൈൽ ഹാലൈഡ്
അസൈൽ ഹാലൈഡ് (ആസിഡ് ഹാലൈഡ് എന്നും അറിയപ്പെടുന്നു) എന്നത് ഹാലൈഡ് ഗ്രൂപ്പ് കൊണ്ട് ഹൈഡ്രോക്സൈഡ് ഗ്രൂപ്പിനെ നീക്കം ചെയ്ത് ഓക്സോആസിഡിൽ നിന്നും ഉണ്ടാക്കുന്ന ഒരു രാസസംയുക്തമാണ്.
ആസിഡ്, കാർബോക്സിലിക്കാസിഡ് ആണെങ്കിൽ സംയുക്തം -COX ഫംഗ്ഷണൽ ഗ്രൂപ്പ് ഉള്ളതായിരിക്കും. ഇതിൽ ഹാലജൻ ആറ്റവുമായി ഏകബന്ധനത്തിൽ ഏർപ്പെട്ടിരിക്കുന്ന കാർബൊണിൽ ഗ്രൂപ്പ് ഉൾപ്പെട്ടിരിക്കുന്നു. ഒരു അസൈൽ ഹാലൈഡിന്റെ പൊതുരാസസൂത്രം എന്ന് എഴുതാം. ഇവിടെ എന്നത് ഉദാഹരണത്തിന് ഒരു ആൽക്കൈൽ ഗ്രൂപ്പിനേയും എന്നത് കാർബൊണിൽ ഗ്രൂപ്പിനേയും എന്നത് ഹാലൈഡിനേയും (ഉദാഹരണത്തിന് ക്ലോറൈഡ്) സൂചിപ്പിക്കുന്നു. ഏറ്റവും കൂടുതൽ കാണപ്പെടുന്ന അസൈൽ ഹാലൈഡുകളാണ് അസൈൽ ക്ലോറൈഡുകൾ. പക്ഷെ, അൽപ്പായുസ്സായ അസറ്റൈൽ അയഡൈഡ് വൻതോതിൽ ഉൽപ്പാദിപ്പിക്കുന്നു. അസറ്റിക് ആസിഡിന്റെ നിർമ്മാണത്തിനായി ഒരു വർഷത്തിൽ ലക്ഷക്കണക്കിന് കിലോഗ്രാം അസറ്റൈൽ ക്ലോറൈഡ് ഉൽപ്പാദിപ്പിച്ചുവരുന്നു.
സൾഫോണിക്ക് ആസിഡിന്റെ ഹൈഡ്രോക്സിൽ ഗ്രൂപ്പ് മാറ്റി ഒരു ഹാലജൻ ഗ്രൂപ്പ് ചേർത്ത് സൾഫോണിൽ ഹാലൈഡ് ഉൽപ്പാദിപ്പിക്കുന്നു. ഹാലജൻ ക്ലോറിനാണെങ്കിൽ സൾഫോണിൽ ക്ലോറൈഡ് ഉണ്ടാകുന്നു.
അരോമാറ്റിക് അസൈൽ ഹാലൈഡുകൾ
അരോമാറ്റിക്ക് അസൈൽ ഹാലൈഡുകളുടെ നിർമ്മാണത്തിന് അലിഫാറ്റിക്ക് അസൈൽ ഹാലൈഡുകളുടെ നിർമ്മാണത്തിനുപയോഗിക്കുന്ന അതേ പ്രവർത്തനങ്ങളും രാസവസ്തുക്കളുമാണ് ഉപയോഗിക്കുന്നത്. എങ്കിലും, ഈ സംയുക്തങ്ങളെ നിർമ്മിക്കാനായി ചില പ്രത്യേകതരം രാസപ്രവർത്തനങ്ങൾ പ്രചാരത്തിലുണ്ട്. ഉദാഹരണത്തിന്, ഫോർമാൽഡിഹൈഡ് ഉപയോഗിക്കുന്ന ഫ്രെയ്ഡൽ-ക്രാഫ്റ്റ്സ് അസൈലേഷനോ അല്ലെങ്കിൽ ബെൻസാൽഡിഹൈഡ് ഡെറിവേറ്റീവിന്റെ നേരിട്ടുള്ള ക്ലോറിനേഷനോ.
രാസപ്രവർത്തനങ്ങൾ
അസൈൽ ഹാലൈഡുകൾ സാമാന്യം നന്നായി പ്രവർത്തിക്കുന്നവയാണ്. മറ്റ് ഓർഗാനിക്ക് സംയുക്തങ്ങളുടെ നിർമ്മാണത്തിനാവശ്യമായ ഇന്റർമീഡിയറ്റുകളായി ഉപയോഗിക്കാനാണ് അവയെ നിർമ്മിച്ചെടുക്കുന്നത്. ഉദാഹരണത്തിന്, ഒരു അസൈൽ ഹാലൈഡുകളുടെ രാസപ്രവർത്തനങ്ങളെക്കുറിച്ചാണ് താഴെപ്പറഞ്ഞിരിക്കുന്നത്.
സിരഹ
നേപ്പാളിലെ സാഗർമാതാ മേഖലയുടെ ഭാഗമായ ഒരു മുൻസിപ്പാലിറ്റിയാണ് സിരഹ. സിരഹ ജില്ലയുടെ ആസ്ഥാനം സ്ഥിതിചെയ്യുന്നത് ഇവിടെയാണ്. 2011ലെ ജനസംഖ്യാ കണക്ക് പ്രകാരം 28,442 ആണ് ഇവിടത്തെ ജനസംഖ്യ. 2015ലെ ജനസംഖ്യാ കണക്കെടുപ്പ് അനുസരിട്ട് 82,531 ആയി ജനസംഖ്യ വർധിച്ചിട്ടുണ്ട്. സമുദ്ര നിരപ്പിൽ നിന്നും 80 മീറ്റർ ഉയരത്തിൽ 29 കിലോമീറ്റർ പരന്നു കിടക്കുന്ന പട്ടണമാണിത്. 22 വാർഡുകൾ ചേർന്നതാണ് സിരഹ മുൻസിപ്പാലിറ്റി. 9 വാർഡുകൾ ചേർന്ന് ഒരു വില്ലേജ് ഡവലെപ്‌മെന്റ് കമ്മിറ്റികളും (വിഡിസി) ഇവിടെ പ്രവർത്തിക്കുന്നുണ്ട്.
മാന്നാർ തൃക്കുരട്ടി മഹാദേവക്ഷേത്രം
thumb|250px|മാന്നാർ തൃക്കുരട്ടി മഹാദേവക്ഷേത്രം മാന്നാർ തൃക്കുരട്ടി മഹാദേവക്ഷേത്രം: ആലപ്പുഴ ജില്ലയിൽ മാന്നാറിൽ സ്ഥിതിചെയ്യുന്ന മഹാദേവക്ഷേത്രമാണ് തൃക്കുരട്ടി മഹാദേവക്ഷേത്രം. ഭൂതത്താന്മാർ കെട്ടിയെന്ന് വിശ്വസിക്കുന്ന മതിൽക്കെട്ടും, വിശാലമായ ക്ഷേത്ര മൈതാനവും, ഒത്ത നടുവിലായി കേരളശൈലിയിലുള്ള ക്ഷേത്ര സമുച്ചയവും, എല്ലാംകൊണ്ടും ഒരു മഹാക്ഷേത്രത്തിന്റെ കെട്ടും ഭാവവുമാണ് തൃക്കുരട്ടി മഹാദേവക്ഷേത്രത്തിന്. പരശുരാമനാൽ പ്രതിഷ്ഠിക്കപ്പെട്ടു എന്നു വിശ്വസിക്കുന്ന നൂറ്റെട്ടു ശിവക്ഷേത്രങ്ങളിൽ ഒന്നാണിത്.
സിരഹ
അവലംബം
വർഗ്ഗം:നേപ്പാളിന്റെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:നേപ്പാളിലെ പട്ടണങ്ങൾ
മാന്നാർ തൃക്കുരട്ടി മഹാദേവക്ഷേത്രം
ഐതിഹ്യം
കൃതയുഗത്തിൽ സൂര്യവംശത്തിൽ പ്രജാക്ഷേമം നടത്തിയിരുന്ന മാന്ധാതാവ് ചക്രവർത്തി 100 യാഗങ്ങൾ നടത്തുകയുണ്ടായി. പ്രസ്തുത യാഗത്തിലൊന്ന് തൃക്കുരട്ടി ക്ഷേത്രപരിസരത്തു വച്ചായിരുന്നു. ഈ യാഗത്താൽ പ്രസിദ്ധമായ സ്ഥലമായതുകൊണ്ട് അദ്ദേഹം ഈ സ്ഥലത്തിന് മാന്ധാതാപുരം എന്നു പേരുനൽകി. പിൽക്കാലത്ത് ഇത് ലോപിച്ച് മാന്നാർ എന്ന പേര് പ്രചാരത്തിലാവുകയും ചെയ്തു എന്നാണ് സ്ഥലനാമ ഐതിഹ്യം.
തൃക്കുരട്ടിയിലെ മതിൽക്കെട്ട് ഒറ്റ രാത്രികൊണ്ട് ശിവഭൂതഗണങ്ങൾ പണിതീർത്തതാണ് എന്നു വിശ്വസിക്കുന്നു. അതുപോലെതന്നെ ഇവിടുത്തെ ശിവൻ തപസ്വി ഭാവത്തിലാണ്, അതിനാൽ സ്ത്രീകളെ മുൻപ് ക്ഷേത്രത്തിനകത്ത് പ്രവേശിപ്പിച്ചിരുന്നില്ല. മാന്ധാതാവ് യാഗം നടത്തിയപ്പോൾ ഹോമാഗ്നിയിൽ പ്രത്യക്ഷപ്പെട്ട ശിവനെ ക്രോഷ്ടമഹർഷി ഇവിടെ പ്രതിഷ്ഠിച്ചു എന്നാണ് ഐതിഹ്യം. thumb|250px|തൃക്കുരട്ടി മഹാദേവക്ഷേത്രം
ക്ഷേത്ര രൂപകല്പന
മാന്നാർ തൃക്കുരട്ടിക്ഷേത്രം ദാരുശില്പങ്ങളാൽ സമ്പന്നമാണ്. ഇവിടുത്തെ വട്ടശ്രീകോവിലിലെ പ്ലാവിന്തടിയിൽ നിർമ്മിക്കപ്പെട്ടിരിക്കുന്ന ദാരുശില്പങ്ങൾ ശ്രദ്ധേയമാണ്. വാഴപ്പള്ളിക്ഷേത്രത്തിലെ ദാരുശില്പങ്ങൾ പോലെ തന്നെ ഇതും ലോക ശ്രദ്ധനേടിയതാണ്. കിഴക്കേ ഗോപുരത്തിനടുത്തായി ഒരു വാതിൽ ഉണ്ട്, ഇത് മറ്റു മതസ്ഥതർക്ക് ക്ഷേത്ര ദർശനം നടത്താനാണ്. പ്രത്യേകിച്ചും മുസ്ലിം മതസ്ഥതർക്ക് വേണ്ടിയാണ് എന്ന് പരക്കെ ഒരു പ്രചാരം ഉണ്ട്. ക്ഷേത്രത്തിൽ കൊടിമരമില്ല. ഉപദേവതകളായി ഗണപതിയും ദക്ഷിണാമൂർത്തിയും മഹാവിഷ്ണുവും ക്ഷേത്രത്തിൽ കുടികൊള്ളുന്നു.
ഉത്സവം
വൃശ്ചികത്തിലെ അഷ്ടമി നാളിൽ കൊടിയേറി 10 ദിവസത്തെ ഉത്സവമാണിവിടെ ആഘോഷിക്കുന്നത്.
ശിവരാത്രി, ശിവരാത്രി നൃത്തം
ആലുവാ ശിവരാത്രി പോലെതന്നെ ഓടനാട്ടിൽ മാന്നാർ ശിവരാത്രി വളരെ പ്രസിദ്ധമാണ്. ഇവിടുത്തെ ശിവരാത്രിയും അന്നേദിഅവസത്തെ ശിവരാത്രി നൃത്തവും കണ്ടുതൊഴാൻ വളരെയധികം ഭക്തർ എത്തിചേരാറുണ്ട്. മാന്നാർ കുരട്ടിക്ഷേത്രത്തിലെ പടിഞ്ഞാറെ നട (പാർവ്വതി നട) അന്നുമാത്രമേ തുറക്കാറുള്ള, അതും പത്തു മിനിട്ടുകൾ മാത്രം. ഈ ശിവരാത്രി നൃത്തവും പാർവ്വതീദേവിയേയും കണ്ടുതൊഴാൻ ആയിരങ്ങൾ അന്നേ ദിവസം ഇവിടെ എത്താറുണ്ട്.
പൂജകൾ
thumb|250px|കിഴക്കേ ഗോപുരം
സഹസ്രകലശാഭിഷേകം
മഹാശിവരാത്രിനാളിൽ പത്തുദിനങ്ങൾ ഇവിടെ കലശാഭിഷേകം നടത്തുന്നു. ഒരോദിവസവും നൂറ്റൊന്നു കലശം വീതം പത്തു ദിവസങ്ങൾ കലശം ആടുന്നു.
ക്ഷേത്ര തന്ത്രം
തിരുവല്ല താലൂക്കിലെ കുഴിക്കാട്ട് തെക്കേടത്തു മനയിൽ നിക്ഷിപ്തമാണ് ഇവിടുത്തെ ക്ഷേത്ര തന്ത്രം.
ക്ഷേത്രത്തിൽ എത്തിചേരാൻ
മാവേലിക്കര - തിരുവല്ല റോഡിനരുകിലായാണ് മാന്നാർ തൃക്കുരട്ടി മഹാദേവക്ഷേത്രം സ്ഥിതിചെയ്യുന്നത്. പടിഞ്ഞാറേ ഗോപുരം കടന്നു അകത്തു കയറുമ്പോൾ തന്നെ വിശാലമായ ക്ഷേത്ര സമുച്ചയം കാണാം.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
ടെർന മെഡിക്കൽ കോളേജ്
മഹാരാഷ്ട്രയിലെ നവി മുംബൈയിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ടെർന മെഡിക്കൽ കോളേജ്. ഇവിടെ എംബിബിഎസ് കോഴ്സിന് 150 സീറ്റുകളാണുള്ളത്. ഇത് ഈ കോളേജ് 1991-ൽ സ്ഥാപിച്ചത് ബഹു. ഡോ. പത്മ സിൻഹാജി പാട്ടീൽ (ടെർന പബ്ലിക് ചാരിറ്റബിൾ ട്രസ്റ്റിന്റെ സ്ഥാപകൻ) ആണ്. ടെർന പബ്ലിക് ചാരിറ്റബിൾ ട്രസ്റ്റാണ് (1980-ൽ സ്ഥാപിതമായത്) സ്ഥാപനം നിയന്ത്രിക്കുകയും നടത്തുകയും ചെയ്യുന്നത്.
1991 ൽ ആരംഭിച്ച ടെർന മെഡിക്കൽ കോളേജ്, ന്യൂഡൽഹിയിലെ നാഷണൽ മെഡിക്കൽ കമ്മീഷൻ (NMC) അംഗീകരിച്ചിട്ടുണ്ട്, കൂടാതെ ഇത് മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസുമായി (MUHS) അഫിലിയേറ്റ് ചെയ്തിരിക്കുന്നു. 150 എംബിബിഎസ് സീറ്റുകള്ക്ക് പുറമെ 3 പിജി (എംഡി കമ്മ്യൂണിറ്റി മെഡിസിൻ) സീറ്റുകളും ഉണ്ട്. വാഷിയിലെ നവി മുംബൈ മുനിസിപ്പൽ കോർപ്പറേഷൻ ഹോസ്പിറ്റലുമായി (NMMC), അഫിലിയേറ്റ് ചെയ്തിട്ടുള്ള ടെർന ഹോസ്പിറ്റൽ & റിസർച്ച് സെന്ററുമായി ചേർന്നാണ് കോളേജ് പ്രവർത്തിക്കുന്നത്.
ഡോക്ടർ ഓഫ് എജ്യൂക്കേഷൻ ( ഡി.എഡ്)
വിദ്യാഭ്യാസ ഗവേഷണ ബിരുദത്തെ സൂചിപ്പിക്കുന്ന പദമാണ് ഡോക്ടർ ഓഫ് എജ്യൂക്കേഷൻ അഥവാ ഡി.എഡ്. കേരളത്തിൽ പ്രൈമറി അധ്യാപക പരിശീലന കോഴ്സിൻറെ പുതിയ പേരും ഡിഎഡ് എന്നാണ് വിളിക്കുന്നത്. ഡിപ്ലോമ ഇൻ എജ്യുക്കേഷൻ എന്നതാണ് ഇതിൻറെ പൂർണ്ണ രൂപം.പ്ലസ് ടു 50 ശതമാനം മാർക്കോടെ വിജയിച്ച വിദ്യാർഥികൾക്കാണ് ഈ കോഴ്സിലേക്ക് പ്രവേശനമുള്ളത്. രണ്ടു വർഷമാണ് ഈ കോഴ്സിന്റെ കാലാവധി.
അവലംബം
വർഗ്ഗം:അക്കാദമിക ബിരുദങ്ങൾ
മുണ്ടയാംപറമ്പ്
കണ്ണൂർ ജില്ലയിലെ ഇരിട്ടിയിൽ നിന്നും 10 കി മി വടക്ക് കിഴക്ക് മാറി അയ്യൻകുന്ന് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമ പ്രദേശമാണ് മുണ്ടയാംപറമ്പ്.മൂന്നൂഭാഗവും പുഴകളാൽ ചുറ്റപ്പെട്ട് ഹരിതാഭമായകാവുകാളാൽ പ്രകൃതി അറിഞ്ഞനുഗ്രഹിച്ച പ്രദേശം.വെമ്പുഴ,ബാരപ്പുഴ,കുണ്ടൂർപ്പുഴ എന്നിവ മുണ്ടയാംപറമ്പിന്റെ മൂന്നുഭാഗങ്ങളിലൂടെ ഒഴുകുമ്പോൾ കാക്കത്തോട് എന്ന ചെറിയതോട് മുണ്ടയാംപറമ്പിന്റെ ഹൃദയഭാഗത്തുകൂടി ഒഴുകുന്നു.ഈ പ്രദേശത്തിന്റെ ചരിത്രവും സംസ്കാരവുമെല്ലാം മുണ്ടയാംപറമ്പ് ശ്രീ തറക്കുമീത്തൽ ഭഗവതി ക്ഷേത്രത്തിന്റെതുമാണ്.
മുണ്ടയാംപറമ്പ് ശ്രീ തറക്കുമീത്തൽ ഭഗവതി ക്ഷേത്രം
ഉച്ചതിരിഞ്ഞാൽ ഉച്ഛരിക്കാൻ പാടില്ലാത്ത ദേശമെന്ന് പുകൾപെറ്റ മുണ്ടയാംപറമ്പ്. പുഴകളാൽ ചുറ്റപ്പെട്ട് കാവുകളാൽ അലങ്കൃതമായ ഈ ദേശത്തിന്റെ ഗ്രാമദേവതയായി  ലോകമാതാവ് ശ്രീ മുണ്ടയാംപറമ്പിലമ്മ കുടികൊള്ളുന്ന തറക്കുമീത്തൽ ഭഗവതി ക്ഷേത്രം.ഇരിട്ടിയിൽ നിന്നു ഏകദേശം10 കി.മി. വടക്കു കിഴക്കു മാറിയാണ് ഈ ക്ഷേത്രം സ്ഥിതി ചെയ്യുന്നത്.ഉച്ചതിരിഞ്ഞാൽ ഈ ക്ഷേത്രത്തിന്റെയോ  ദേവതയുടെയൊ നാമം ഉച്ഛരിക്കാൻ പാടില്ലാത്ത ദേശമായിരുന്നു ഇത്.അങ്ങനെ മിണ്ടാപറമ്പെന്ന് അറിയപ്പെട്ടിരുന്ന ഈ ദേശം കാലാന്തരത്തിൽ മുണ്ടയാംപറമ്പ് എന്നായി മാറിയെന്നാണ് വിശ്വാസം. ചണ്ഡമുണ്ഡാസുരന്മാരെ നിഗ്രഹിച്ച സ്ഥലമായതിനാലാണ് മുണ്ടയാംപറമ്പെന്ന പേരുണ്ടായതെന്ന ഒരു ഐതിഹ്യം കൂടിയുണ്ട്. ക്ഷേത്രത്തിൽ ഭഗവതിയെ വലിയതമ്പുരാട്ടിയെന്നും ചെറിയതമ്പുരാട്ടിയെന്നും ആരാധിക്കുന്നു.ഒപ്പം പെരുമ്പേശൻ ദൈവത്തിന്റെ സ്ഥാനവും ക്ഷേത്രത്തിലുണ്ട്. ക്ഷേത്രത്തിനു സമീപത്തെ അറവിലാൻ കാവാണ് അറവിലാൻ ദൈവത്തിന്റെ സ്ഥാനം.
ആചാരവൈവിധ്യമാണ് ഈ ക്ഷേത്രത്തെ മറ്റ് ദേവീക്ഷേത്രങ്ങളിൽ നിന്നും വ്യത്യസ്തമാക്കുന്നത്. അസുര നിഗ്രഹത്തിനായി ശ്രീ കൊട്ടിയൂർ പെരുമാളീശ്വര സന്നിധിയിൽ നിന്നും ഉത്ഭവിച്ചശക്തി മുണ്ടയാംപറമ്പിൽ കുടികൊണ്ടു എന്നാണ് ഐതിഹ്യം.ഈ ക്ഷേത്രത്തിൽ മൂന്ന് തരത്തിലുള്ള പൂജാക്രമങ്ങളാണുള്ളത്.ശ്രീ കോവിലിൽ ബ്രാഹ്മണപൂജയും തറക്കുമീത്തൽ സ്ഥാനത്ത് കല്ലാടിയുടെ നേതൃത്വത്തിലുള്ള കർമങ്ങളും താഴെകാവിൽ കോമരത്തിന്റെ നേതൃത്വത്തിലുള്ള കർമ്മങ്ങളും നടക്കുന്നു.സാത്വികാചര പ്രകാരമുള്ള പൂജാവിധികളും കൗളാചാര പ്രകാരമുള്ള പൂജാവിധികളും ഈ ക്ഷേത്രത്തിന്റെ പ്രത്യേകതയാണ്.വനത്തിലുള്ള ഒരു ശക്തിക്ക് രൂപവും ഭാവവും നൽകി പൂർവികരാൽ സാത്വികമായും തമോഗുണത്തോടും രജോഗുണത്തോടും കൂടി കർമ്മങ്ങൾ ചെയ്ത് വിളിച്ചാൽ വിളിപ്പുറത്തെത്തുന്ന ശക്തിയാണ് അമ്മ.ക്ഷേത്രത്തിൽ തെയ്യങ്ങൾക്കോ മറ്റ് ചടങ്ങുകൾക്കോ ചെണ്ട ഉപയോഗിക്കാത്ത അപൂർവം ക്ഷേത്രങ്ങളിൽ ഒന്നാണിത്.
നിരവധികാവുകൾ ക്ഷേത്രവുമായി ബന്ധപ്പെട്ടു മുണ്ടയാംപറമ്പിൽ ഉണ്ട്. മേലെക്കാവ്(തറക്കുമീത്തൽ),താഴെക്കാവ്,അറവിലാൻ കാവ്, നാരായണികാവ്, പനക്കരക്കാവ്,ഓലേക്കാവ് എന്നിവയാണ് കാവുകൾ.തറക്കുമീത്തൽ സ്ഥാനത്ത് എല്ലാ സംക്രമ നാളുകളിലും കല്ലാടിയുടെ കലശം ഉണ്ടാവാറുണ്ട്. ദേവിയുടെ തറക്കുമീത്തൽ സ്ഥാനത്തിനാണ് പ്രാധാന്യം. താഴെകാവിൽ കോമരത്തിന്റെയും പാട്ടാളിയുടെയും കാർമ്മികത്വത്തിൽ എല്ലാ ചൊവ്വ വെള്ളി ദിവസങ്ങളിലും കലശം ഉണ്ടാവാറുണ്ട്.സർവ്വ വിഘ്നങ്ങൾക്കും പരിഹാരമായ മറികൊത്തൽ ചടങ്ങ് നടക്കുന്നത് താഴെക്കാവിലാണ്.
നിത്യ പൂജയില്ലാത്ത ക്ഷേത്രമാണിത്. മണ്ഡലകാലത്തും പുത്തരിദിവസവും നവീകരണകലശദിനത്തിനും ഉത്സവങ്ങൾക്കും സംക്രമദിവസങ്ങളിലുമാണ് നടതുറക്കുന്നത്. മണ്ഡലകാലത്തിന്  സമാപനം കുറിച്ചുകൊണ്ട് ധനു 10,11,12 തീയതികളിൽ ധനുത്തിറ ഉത്സവം ആഘോഷിക്കുന്നു. വിവിധ ദേശങ്ങളിൽ നിന്നുള്ള ഘോഷയാത്രയാണ് ഈ ഉത്സവത്തിന്റെ ആകർഷണീയത.മേടം 13,14,15 തീയതികളിൽ നടക്കുന്ന ഉത്സവമാണ് മേടത്തിറ ഉത്സവം. പതിറ്റാണ്ടുകൾക്ക് മുമ്പുതന്നെ മലബാറിന്റെ നാനാഭാഗ ത്തുനിന്നും നിരവധി ആളുകൾ ഈ ഉത്സവത്തിന് എത്തിച്ചേർന്നിരുന്നു.ഇന്ന് പതിനായിരങ്ങളാണ് മേടത്തിറ പ്രധാനമായ മേടം 14ന് മുണ്ടയാംപറമ്പിൽ എത്തിച്ചേരുന്നത്. കുണ്ടുംകരയൂട്ട് ഈ ഉത്സവത്തിന്റെ ഒരു പ്രധാന ചടങ്ങാണ്. ഉത്സവത്തോടനുബന്ധിച്ച് ഒമ്പത് തെയ്യങ്ങൾ കെട്ടിയാടാറുണ്ട്. വലിയതമ്പുരാട്ടി, ചെറിയതമ്പുരാട്ടി,അറവിലാൻ തെയ്യം, പെരുമ്പേശൻ തെയ്യം, ഒാലേപ്പോതിയോർ, രാപ്പോതിയോർ,ഇവരുടെ മക്കൾ എന്നിങ്ങനെയാണ് തെയ്യങ്ങൾ.കൂടാതെ ചിങ്ങസംക്രമനാളിൽ പടിക്കൽത്തിറയും വർഷാവർഷം ക്ഷേത്രത്തോടനുബന്ധിച്ച് കാരണവന്മാരെ കെട്ടൽത്തിറയും നടന്നുവരുന്നു.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സൈനബുൽ ഗസ്സാലി
ഈജിപ്ഷ്യൻ സാമൂഹിക പ്രവർത്തകയായിരുന്നു സൈനബുൽ ഗസ്സാലി.(ജനുവരി 2,1917-ആഗസ്റ്റ് 3, 2005). മുസ്‌ലിം ബ്രദർഹുഡ് എന്ന സംഘടനയുടെ വനിതാവിഭാഗമായ മുസ്ലിം വുമൺസ് അസോസിയേഷന്റെ സ്ഥാപകയാണിവർ. ജയിലനുഭവങ്ങൾ എന്ന പേരിലുള്ള ഇവരുടെ ഗ്രന്ഥം പ്രസിദ്ധമാണ്. മലയാളത്തിലടക്കം നിരവധി ഭാഷയിലേക്ക് ഇതു വിവർത്തനം ചെയ്യപ്പെട്ടിട്ടുണ്ട്. 1981 ഫെബ്രുവരിയിൽ നടന്ന ജമാഅത്തെ ഇസ്‌ലാമിയുടെ അഖിലേന്ത്യാസമ്മേളനത്തിൽ സൈനബുൽ ഗസ്സാലി സംബന്ധിച്ചിരുന്നു
മുൻകാലജീവിതം
അവരുടെ പിതാവ് അൽ അസ്‌ഹർ സർവകലാശാലയിൽനിന്നു വിദ്യാഭ്യാസം നേടിയ മതാധ്യാപകനും അതോടൊപ്പം ഒരു പരുത്തി വ്യാപാരിയുമായിരുന്നു. ഉഹുദ് യുദ്ധത്തിൽ മുഹമ്മദ് നബിയോടൊപ്പം ചേർന്നു പോരാട്ടം നടത്തിയ നുസൈബ ബിന്ത് കാബ് അൽ മുസാനിയ എന്ന വനിതയെ ഉദാഹരിച്ചുകൊണ്ട് ഒരു ഇസ്ലാമിക നേതാവാകാൻ അദ്ദേഹം അവരെ നിരന്തരം പ്രോത്സാഹിപ്പിച്ചിരുന്നു. മറ്റൊരു സമൂഹത്തിനും അനുവദിക്കാനാവാത്ത രീതിയിൽ ഇസ്ലാം സ്ത്രീകൾക്ക് കുടുംബങ്ങളിൽ അവകാശങ്ങൾ നൽകിയെന്ന് വെളിവാക്കാനായിമാത്രം കൌമാരപ്രായത്തിൽ കുറച്ചു കാലംമാത്രം അവർ ഈജിപ്ഷ്യൻ ഫെമിനിസ്റ്റ് യൂണിയനിൽ ചേർന്നു പ്രവർത്തിച്ചിരുന്നു. പതിനെട്ടാമത്തെ വയസ്സിൽ അവർ ജമാഅത്ത് അൽ സയ്യിദത്ത് അൽ മുസ്‌ലിം (മുസ്‌ലിം വിമൻസ് അസോസിയേഷൻ) എന്ന സംഘടന രൂപീകരിക്കുകയും 1964 ൽ സർക്കാർ ഉത്തരവ് പ്രകാരം പിരിച്ചുവിടുമ്പോഴേക്കും രാജ്യത്തുടനീളമായി ഏകദേശം മൂന്ന് ദശലക്ഷം അംഗങ്ങളുണ്ടെന്ന് അവകാശപ്പെടുകയും ചെയ്തു.
ഹസ്സൻ അൽ-ബന്നയുമായുള്ള സഹകരണം
മുസ്ലീം ബ്രദർഹുഡിന്റെ സ്ഥാപകനായിരുന്ന ഹസനുൽ ബന്ന തന്റെ സംഘടനയും സൈനബുൽ ഗസ്സാലിയുടെ സംഘടനയുമായുള്ള ഒരു ലയനത്തിനു താൽപര്യം പ്രകടിപ്പിച്ചുകൊണ്ട് സൈനബുൽ ഗസ്സാലിയെ ക്ഷണിച്ചുവെങ്കിലും തന്റെ സംഘടനയുടെ സ്വയംഭരണാധികാരം നിലനിർത്തുകയെന്ന ലക്ഷ്യം മുൻനിറുത്തി ഈ ക്ഷണം അവർ സന്തോഷപൂർവ്വം നിരസിച്ചിരുന്നു. എന്നിരുന്നാലും അന്തിമമായി അൽ ബന്നയോട് വ്യക്തിപരമായി വിശ്വസ്തയായിരിക്കുമെന്ന് അവർ സത്യം ചെയ്യുകയുമുണ്ടായി. അവരുടെ സംഘടന മുസ്‌ലിം ബ്രദർഹുഡുമായി ഔദ്യോഗികമായി ബന്ധപ്പെട്ടിട്ടില്ല എന്ന വസ്തുത, മുസ്‌ലിം ബ്രദർഹുഡ് നിരോധിക്കപ്പെട്ടതിനുശേഷവും പ്രയോജനപ്രദമാണെന്ന് തെളിയിക്കുകയായിരുന്നു അവർ. കാരണം സൈനബുൽ ഗസ്സാലിക്ക് അവരുടെ സാഹിത്യ സൃഷ്ടികൾ വിതരണം ചെയ്യാനും സംഘടനയുടെ യോഗങ്ങൾ അവരുടെ വീട്ടിൽ തുടരാനും ഇതുമൂലം സാധിച്ചിരുന്നു.
അവലംബം
വർഗ്ഗം:1917-ൽ ജനിച്ചവർ വർഗ്ഗം:ജനുവരി 2-ന് ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:ഓഗസ്റ്റ് 3-ന് മരിച്ചവർ വർഗ്ഗം:ഈജിപ്റ്റ്‌ വർഗ്ഗം:സാമൂഹ്യപ്രവർത്തകർ വർഗ്ഗം:വനിതാ രാഷ്ട്രീയപ്രവർത്തകർ
കൈമെറ
ഒരു മനുഷ്യനിർമ്മിത കൃത്രിമ സൂക്ഷ്മാണുവാണ് കൈമെറ അല്ലെങ്കിൽ കൈമെറിക് വൈറസ്. സെന്റർ ഫോർ വെറ്ററിനറി ബയോളജിക്സ് (യുഎസ് അഗ്രികൾച്ചർ ഡിപ്പാർട്ട്മെന്റിന്റെ അനിമൽ ആൻഡ് പ്ലാന്റ് ഹെൽത്ത് ഇൻസ്പെക്ഷൻ സർവ്വീ്വീസിൻ്റെ ഭാഗം) ഇതിനെ "രണ്ടോ അതിലധികമോ വ്യത്യസ്ത സൂക്ഷ്മാണുക്കളുടെ ന്യൂക്ലിക് ആസിഡ് ശകലങ്ങൾ ചേരുന്നതിലൂടെ സൃഷ്ടിക്കപ്പെട്ട പുതിയ ഹൈബ്രിഡ് സൂക്ഷ്മാണുക്കളാണ് ഇവ, അതിൽ കുറഞ്ഞത് രണ്ട് ശകലങ്ങളിൽ തനിപ്പകർപ്പിന് ആവശ്യമായ ജീനുകൾ അടങ്ങിയിരിക്കുന്നു" എന്നാണ് നിർവചിച്ചിരിക്കുന്നത്. ജനിറ്റിക് കൈമെറ എന്ന പദം ഇതിനകം അർത്ഥമാക്കുന്നത് വ്യത്യസ്ത സൈഗോട്ടുകളിൽ നിന്നുള്ള കോശങ്ങൾ അടങ്ങിയിരിക്കുന്ന ഒരു ജീവി അല്ലെങ്കിൽ വ്യത്യസ്ത ഭ്രൂണങ്ങളുടെ ഭാഗങ്ങളിൽ നിന്ന് വികസിച്ച ഒരു ജീവി എന്നാണ്. വീര്യം കുറഞ്ഞ സജീവ വൈറസുകളുപയോഗിച്ച് പുതിയതരം വാക്സിനുകൾ (നോവൽ ലൈവ് അറ്റൻ‌വേറ്റഡ് വാക്സിൻ) നിർമ്മിക്കാനുള്ള ശ്രമത്തിലാണ് കൈമെറിക് ഫ്ലാവിവൈറസുകൾ സൃഷ്ടിക്കപ്പെട്ടത്.
പദോൽപ്പത്തി
ഗ്രീക്കു പുരാണങ്ങളിൽ പ്രതിപാദിക്കുന്ന ഭീകരജീവിയായ കൈമറ അഥവാ കിമേറ  വിവിധ മൃഗങ്ങളുടെ ഭാഗങ്ങൾ കൂട്ടിച്ചേർത്ത്  നിർമക്കപ്പെട്ടതാണ്. ഉദാഹരണത്തിന് ഹിപ്പോഗ്രിഫ്  ഗ്രിഫൺ എന്നീ  ജന്തുക്കൾ. അതിനാൽ വിവിധ വൈറസുകളുടെ ജനിതകശകലങ്ങൾ കൂട്ടച്ചേർത്തുണ്ടാക്കിയ  വൈറസുകൾക്കും  ഈ പേര് നല്കപ്പെട്ടു.
ഒരു സ്വാഭാവിക പ്രതിഭാസമെന്ന നിലയിൽ
വൈറസുകളെ രണ്ടായി തരം തിരിച്ചിരിക്കുന്നു: പ്രോകാരിയോട്ടുകളിൽ, ഭൂരിഭാഗം വൈറസുകൾക്കും ഡബിൾ സ്ട്രാൻഡഡ് (ഡിഎസ്) ഡിഎൻഎ ജീനോമുകൾ ഉണ്ട്, കൂടാതെ വിരളമായെങ്കിലും ചെറിയ  തോതിൽ സിംഗിൾ-സ്ട്രാൻഡഡ് (എസ്എസ്) ഡിഎൻഎ വൈറസുകളും  അതിലും കുറഞ്ഞ അളവിൽ ആർഎൻഎ വൈറസുകളുടെ സാന്നിധ്യവും കാണാം. നേരെമറിച്ച്, യൂക്കറിയോട്ടുകളിൽ, സിംഗിൾ-സ്ട്രാൻഡഡ് (എസ്എസ്) ഡിഎൻഎ വൈറസുകളും ഡബിൾ സ്ട്രാൻഡഡ് ഡിഎൻഎ വൈറസുകളും സാധാരണമാണെങ്കിലും വൈറോം വൈവിധ്യത്തിന്റെ ഭൂരിഭാഗവും ആർഎൻഎ വൈറസുകളാണ്.
മറ്റ് വൈറൽ കൈമെറകളും കണ്ടെത്തിയിട്ടുണ്ട്, ഈ ഗ്രൂപ്പിനെ CHIV വൈറസുകൾ ("കൈമെറിക് വൈറസുകൾ") എന്ന് വിളിക്കുന്നു.
ജൈവായുധമായി
രണ്ട് രോഗകാരികളായ വൈറസുകൾ സംയോജിപ്പിക്കുന്നത് പുതിയ വൈറസിന്റെ മാരകത വർദ്ധിപ്പിക്കുന്നു. ഈ കാരണം മൂലം കൈമെറിക് വൈറസുകൾ ഒരു ജൈവായുധമായി ഉപയോഗിക്കുന്നതിന് ശ്രമങ്ങൾ ഉണ്ടായിട്ടുണ്ട്. ഉദാഹരണത്തിന്, സോവിയറ്റ് യൂണിയന്റെ കൈമെറ പ്രോജക്റ്റ് 1980-കളുടെ അവസാനത്തിലും 1990-കളുടെ തുടക്കത്തിലും വെനിസ്വേലൻ എക്വിൻ എൻസെഫലൈറ്റിസ് വൈറസ്, വസൂരി വൈറസ് എന്നിവയിൽ നിന്നുള്ള ഡിഎൻഎയെ ഒരു സ്ഥലത്തും എബോള വൈറസും വസൂരി വൈറസും മറ്റൊരു സ്ഥലത്തും, സംയോജിപ്പിക്കാൻ ശ്രമിച്ചു.
വസൂരി വൈറസും മങ്കിപോക്സ് വൈറസും കൂടിച്ചേർക്കുന്നതിനെ കുറിച്ചും പഠനങ്ങൾ നടന്നിട്ടുണ്ട്.
ഒരു മെഡിക്കൽ ചികിത്സ എന്ന നിലയിൽ
കൈമെറിക് വൈറസുകളെ വൈദ്യശാസ്ത്രപരമായ നേട്ടങ്ങൾക്കായി ഉപയോഗിക്കാൻ കഴിയുമെന്ന് പഠനങ്ങൾ തെളിയിച്ചിട്ടുണ്ട്. യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ഈയിടെ കൈമെറിക് ആന്റിജൻ റിസപ്റ്റർ (സിഎആർ) ഉപയോഗിച്ച് റിലാപ്സ്ട് നോൺ-ഹോഡ്ജ്കിൻ ലിംഫോമ എന്ന രോഗം  ചികിത്സിക്കാൻ അനുമതി നൽകി. ടി സെല്ലുകളിലേക്ക് ഒരു കൈമെറിക് ആന്റിജൻ റിസപ്റ്റർ അവതരിപ്പിക്കുന്നതിലൂടെ, ട്യൂമർ കോശങ്ങളെ തിരിച്ചറിയുന്നതിനും ആക്രമിക്കുന്നതിനും ടി സെല്ലുകൾ കൂടുതൽ കാര്യക്ഷമമായി മാറുന്നു. നാല് തരം ഡെങ്കി വൈറസുകൾക്കെതിരെ കൈമെറിക് വാക്സിൻ ഉണ്ടാക്കുന്നതിനുള്ള പഠനങ്ങളും പുരോഗമിക്കുകയാണ്, എന്നിരുന്നാലും ഇത് ഇതുവരെ വിജയിച്ചിട്ടില്ല.
അവലംബം
വർഗ്ഗം:സങ്കര ജീവികൾ വർഗ്ഗം:വൈറസുകൾ
പുറത്തൂർ ഗ്രാമപഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ, തിരൂർ ബ്ളോക്കിലാണ് 19.15 ചതുരശ്രകിലോമീറ്റർ വിസ്തീർണ്ണമുള്ള പുറത്തൂർ ഗ്രാമപഞ്ചായത്ത് സ്ഥിതി ചെയ്യുന്നത്. ഭാരതപ്പുഴയോടും അറബിക്കടലിനോടും ചേർന്ന് കിടക്കുന്ന പുറത്തൂർ പ്രകൃതിഭംഗി കൊണ്ട് അനുഗൃഹീതമാണ്. ഈ ഗ്രാമപഞ്ചായത്തിന് 19 വാർഡുകളാണുള്ളത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
കാനം (ചലച്ചിത്രം)
പ്രശസ്ത ഡോക്യുമെന്ററി സംവിധായകനും പരിസ്ഥിതി ആക്ടിവിസ്റ്റുമായ ബാബു കാമ്പ്രത്തിന്റെ ഡോക്യുമെന്ററി സിനിമയാണ് കാനം: മരിക്കും മുമ്പ് ഒരു കുന്ന് ക്യാമറയോട് ജീവിതം പറയുന്നു,. ഗോവയിൽ നടന്ന 39ാമത് രാജ്യാന്തര ചലച്ചിത്രമേളയുടെ ഹ്രസ്വചിത്ര വിഭാഗത്തിൽ ഏറ്റവും ശ്രദ്ധിക്കപ്പെടുകയും കേരള ചലച്ചിത്ര അക്കാദമി  തിരുവനന്തപുരത്ത് നടത്തിയ രണ്ടാമത് രാജ്യാന്തര ഡോക്യുമെൻററി, ഹ്രസ്വചിത്രമേളയിൽ മികച്ചഡോക്യുമെന്ററിക്കുള്ള അവാർഡ്നേടുകയും ചെയ്ത ചിത്രമാണ്ഇത്,. സംസ്ഥാന ടെലിവിഷൻ അവാർഡും പ്രശസ്തമായ വാതാവരൺ പരിസ്ഥിതി ചലച്ചിത്രോൽസവ പുരസ്കാരവും ഈ ചിത്രം നേടി ..
അവലംബം
.
വർഗ്ഗം:ഡോക്യുമെന്ററി ചലച്ചിത്രങ്ങൾ
മിൽപിറ്റാസ്
മിൽപിറ്റാസ്, അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്ത്, സാന്താ ക്ലാര കൗണ്ടി യിൽ സ്ഥിതിചെയ്യുന്ന ഒരു നഗരമാണ്. സാൻ ജോസ് നഗരം തെക്കുഭാഗത്തും ഫ്രെമോണ്ട് നഗരം വടക്കുഭാഗത്തുമായി, സംസ്ഥാന പാത 237 ന്റെ കിഴക്കേ അറ്റത്ത്, നഗരത്തിന്റെ ഏതാണ്ട് വടക്ക്/തെക്കു ഭാഗങ്ങളിലൂടെ കടന്നുപോകുന്ന  അന്തർസംസ്ഥാന പാതകളായ 680, 880 എന്നിവിയ്ക്കിടയിലായി  ഈ നഗരം സ്ഥിതിചെയ്യുന്നു. നഗരത്തിന്റെ നേർ അതിർത്തിയായി അലമേഡ കൗണ്ടി വടക്കു വശത്തായി വരുന്ന ഈ നഗരം, തെക്കൻ ഉൾക്കടലിന്റെ വടക്കുകിഴക്കൻ മേഖലയുടെ അങ്ങേയറ്റത്ത്, കിഴക്കൻ ഉൾക്കടൽ, ഫ്രെമോണ്ട് എന്നിവ അതിർത്തിയായി നിലകൊള്ളുന്നു. മിൽപിറ്റാസ് സിലിക്കൺ വാലി യ്ക്കുള്ളിലായാണ് സ്ഥിതിചെയ്യുന്നത്. മാക്സ്റ്റർ, LSI കോർപ്പറേഷൻ, അഡാപ്റ്റെക്, ഇന്റർസിൽ, ഫയർഐ, വിയാവി, ലുമെന്റം (മുൻപ് JDSU), Kla-ടെൻകോർ, വ്യൂ Inc. തുടങ്ങിയ കോർപ്പറേഷൻ കമ്പനികളുടെ ആസ്ഥാനം മിൽപിറ്റാസിലെ വ്യവസായ മേഖലയുടെ ഉള്ളിലായാണ്. ഫ്ളക്സ്, സിസ്കോ തുടങ്ങിയ കമ്പനികൾക്കും മിൽപിറ്റാസിൽ ഓഫീസുകളുണ്ട്. 2018 ലെ സെൻസസിൽ ഈ നഗരത്തിലെ ആകെ ജനസംഖ്യ 78,106 ആണെന്നു കണ്ടെത്തിയിരുന്നു.
ചരിത്രം
മിൽപിറ്റാസ് പ്രദേശത്തെ ആദിമനിവാസികൾ ടമ്യെൻ (തോമിയെൻ, ടാമിയെൻ, താമിയെൻ, താമിയൈൻ എന്നിങ്ങനെ വ്യത്യസ്തമായും ഉച്ഛരിക്കുന്നു) അമരേന്ത്യൻ ജനങ്ങളായിരുന്നു. ഇവർ സാൻ ഫ്രാൻസിസ്കോ ഉൾക്കടൽ മേഖല യിൽ ആയിരക്കണക്കിനു വർഷങ്ങളായി ജീവിച്ചിരുന്ന മുവെക്മ ഒഹ്ലോൺ ജനതയുടെ ഒരു ഭാഷാ ഉപവിഭാഗമായിരുന്നു. ഒഹ്ലോൺ ഇന്ത്യാക്കാർ ദൈനംദിനവേട്ടയാടലിലൂടെ ഉപജീവനം കഴിച്ചിരുന്നവരും പരമ്പരാഗത ജീവിതചര്യ നയിച്ചിരുന്നവരായിരുന്നു. കാൽവരി അസംബ്ലി ഓഫ് ഗോഡ് ചർച്ച്, ഹിഗ്വേരാ അഡോബ് പാർക്ക്  എന്നിങ്ങനെ ഇക്കാലത്ത് അറിയപ്പെടുന്നു സൈറ്റുകളുൾപ്പെട്ട പ്രദേശങ്ങളുടെ താഴ്ഭാഗത്തായും   ഇപ്പോൾ മിൽപ്പിറ്റാസ് എന്നറിയപ്പെടുന്ന പ്രദേശത്തിനുള്ളിലെ വിവിധ ഗ്രാമങ്ങളിലുമായി ഏതാനും ഒഹ്ലോൺ ജനങ്ങൾ അധിവസിച്ചിരുന്നു. 1993 ൽ എംവുഡ് കറക്ഷണൽ ഫെസിലിറ്റിയിലെ  ഒഹ്ലോൺ ശവകുടീരങ്ങളിൽ നിന്ന് ശേഖരിച്ച പുരാവസ്തുശാസ്ത്ര തെളിവുകൾ സക്രാമെന്റോ മുതൽ മോണ്ടെറെ വരയുള്ള പ്രദേശങ്ങളിലെ മറ്റ് ഗോത്രങ്ങളുമായി ഇവർക്ക് സമ്പന്നമായ വ്യാപാരമുണ്ടായിരുന്നുവെന്നു വെളിവാക്കിയിരുന്നു.
ഭൂമിശാസ്ത്രം
സാൻ ഫ്രാൻസിസ്കോ യുടെ തെക്കുഭാഗത്തുള്ള സാന്താ ക്ലാര താഴ്‍വര യുടെ വടക്കുകിഴക്കൻ മൂലയിലാണ് മിൽപിറ്റാസ് നഗരം സ്ഥിതി ചെയ്യുന്നത്. സാൻ ഫ്രാൻസിസ്കോ ഉൾക്കടലിന്റെ തെക്കൻ ഭാഗത്തെക്കുറിക്കാനുപയോഗിക്കുന്ന പദമായ ‘തെക്കൻ ഉൾക്കൽ’ പ്രദേശത്തിലെ സാൻ ജോസ് നഗരപ്രാന്തമായാണ്  മിൽപ്പിറ്റാസിനെ സാധാരണയായി കണക്കാക്കുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ നഗരത്തിന്റെ ആകെ വിസ്തീർണ്ണം 13.6 ചതുരശ്ര മൈൽ (35.3 ചതുരശ്ര കിലോമീറ്റർ) ആണ്. ഇതിൽ 13.6 ചതുരശ്ര മൈൽ (35.2 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.050 ചതുരശ്ര മൈൽ (0.13 ചതുരശ്ര കിലോമീറ്റർ) അതായത് (0.36 ശതമാനം) ജലം ഉൾപ്പെട്ടതുമാണ്.
മിൽപിറ്റാസ് നഗരത്തിന്റെ ശരാശരി ഉയരം 19 അടി (6 മീ) ആണ്. പീഡ്മോണ്ട് റോഡ്, ഇവാൻസ് റോഡ്, നോർത്ത് പാർക്ക് വിക്ടോറിയ അവന്യൂ എന്നിവിടങ്ങളിൽ പൊതുവേ 100 അടി (30 മീറ്റർ) ഉയരമുണ്ട്. എന്നാൽ പടിഞ്ഞാറൻ മേഖല സമുദ്രനിരപ്പിലാണുള്ളത്. തെക്കു കിഴക്കൻ മലനിരകളിലെ 1,289 അടി (393 മീ.) ഉയരമുള്ള  കൊടുമുടിയാണ് മിൽപിറ്റാസ് നഗരത്തിലെ ഏറ്റവും ഉയർന്ന ബിന്ദു.
ജവഹർ ദ്വീപ്
മുംബൈ ഹാർബറിൽ സ്ഥിതിചെയ്യുന്ന ഒരു ദ്വീപാണ് ജവഹർ ദ്വീപ്. ബുച്ചർ ഐലൻഡ് എന്ന പഴയ പേരിലാണ് അറിയപ്പെടുന്നത്. മുംബൈ പോർട്ട് ട്രസ്റ്റിന്റെ അധീനതയിലുള്ള ഈ ദ്വീപിൽ പൊതുജനങ്ങൾക്ക് പ്രവേശനം നിരോധിച്ചിരിക്കുന്നു.
ആലു നഹ്‌യാൻ
യുണൈറ്റഡ് അറബ് എമിറേറ്റുകളിലെ ആറ് രാജവംശങ്ങളിലൊന്നും തൽസ്ഥാനമായ അബൂദബിയുടെ ഭരണാധികാരികളുമാണ് ആലു നഹ്‌യാൻ അഥവാ നഹ്‌യാൻ കുടുംബം (آل نهيان). ബനീ യാസ് കുടുംബത്തിന്റെ ഭാഗമായ ആലു ബൂഫലാഹ് അഥവാ ബൂഫലാഹ് കുടുംബത്തിലെ ഒരു ശാഖയാണ് ആലു നഹ്‌യാൻ. ദുബായ് ഭരണാധികാരികളായ ആലു മഖ്‌തൂം കുടുംബവുമായി ഇവർക്ക് കുടുംബ ബന്ധങ്ങളുണ്ട്. ലിവ മരുപ്പച്ചയിൽ ജീവിച്ചിരുന്ന ബനീ യാസ് പതിനെട്ടാം നൂറ്റാണ്ടിലാണ് അബൂദബിയിലെത്തുന്നത്. 1793 മുതൽ അവർ അബൂദബിയിൽ ഭരണം ആരംഭിച്ചു. 1793 മുതൽ 1966 വരെ വിവിധ അട്ടിമറികളിലായി 8 ഭരണാധികാരികൾ കൊല്ലപ്പെടുകയും, അഞ്ച് പേർ സ്ഥാനഭ്രഷ്ടരാക്കപ്പെടുകയും ചെയ്യുകയുണ്ടായി.
ജവഹർ ദ്വീപ്
ഭൂമിശാസ്ത്രം
ദ്വീപിന്റെ മിക്ക ഭാഗവും ഇടതൂർന്ന സസ്യങ്ങൾ നിറഞ്ഞതാണ്. ദ്വീപിന്റെ നടുവിലായി ഒരു കുന്ന് ഉയർന്നു നിൽക്കുന്നു. ഗേറ്റ് വേ ഓഫ് ഇന്ത്യയിൽ നിന്ന് 8.3 കിലോമീറ്റർ ദൂരെയാണ് ബുച്ചർ ദ്വീപിന്റെ സ്ഥാനം. 2017 ഒക്റ്റോബറിൽ ഇടിമിന്നൽ ഏറ്റതിനെത്തുടർന്ന് ഈ ദ്വീപിലെ ഒരു സംഭരണി, ഓയിൽ ടാങ്ക് നമ്പർ 13, തീപിടിച്ച് നശിച്ചിരുന്നു. നാല് ദിവസത്തോളം അഗ്നിബാധ നീണ്ടുനിന്നു.
ആലു നഹ്‌യാൻ
18-ാം നൂറ്റാണ്ടിൽ ലിവ ഒയാസിസിൽ നിന്നാണ് ബനി യാസ് അബുദാബിയിലെത്തിയത്. മുൻപ് ലിവ ഭരിച്ചുവന്ന അവർ 1793 മുതൽ അവർ അബുദാബി ഭരിച്ചു. 1793 നും 1966 നും ഇടയിൽ നടന്ന അട്ടിമറികളിൽ അഞ്ച് ഭരണാധികാരികൾ അട്ടിമറിക്കപ്പെടുകയും എട്ട് പേർ കൊല്ലപ്പെടുകയും ചെയ്തു.
വുഡ്‌ലോൺ സെമിത്തേരി
വുഡ്‌ലോൺ സെമിത്തേരി അമേരിക്കൻ ഐക്യനാടുകളിലെ വാഷിംഗ്ടൺ ഡി.സി.യിൽ ബെന്നിംഗ് റിഡ്ജ് പരിസരത്ത് സ്ഥിതിചെയ്യുന്ന ഒരു ചരിത്രപരമായ സെമിത്തേരിയാണ്. 22.5 ഏക്കർ (91,000 മീ 2) വിസ്തൃതിയുള്ള ഈ സെമിത്തേരിയിലെ ഏകദേശം 36,000 കുഴിമാടങ്ങളിൽ ഭൂരിഭാഗവും ആഫ്രിക്കൻ അമേരിക്കൻ വംശജരുടേതാണ്. സെമിത്തേരി 1996 ഡിസംബർ 20 ന് ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ പട്ടികപ്പെടുത്തി.
ചരിത്രം
1791-ൽ സ്ഥാപിതമായ ഡിസ്ട്രിക്റ്റ് ഓഫ് കൊളംബിയയുടെ നിലനിൽപ്പിൻറെ ആദ്യ 160 വർഷങ്ങളിൽ നഗരത്തിലെ മിക്കവാറും കത്തോലിക്കാ സെമിത്തേരികളല്ലാത്ത എല്ലാ സെമിത്തേരികളുംതന്നെ വംശീയമായി വേർതിരിക്കപ്പെട്ടിരുന്നു. പല സെമിത്തേരികളും ആഫ്രിക്കൻ അമേരിക്കക്കാരെ അടക്കം ചെയ്യാൻ വിസമ്മതിക്കുകയും മറ്റുള്ള സെമിത്തേരികൾ വെള്ളക്കാരെ "നിറമുള്ള ആളുകളിൽ" നിന്ന് (ആഫ്രിക്കൻ അമേരിക്കക്കാർ, തദ്ദേശീയ അമേരിന്ത്യക്കാർ, ഏഷ്യക്കാർ) വേർതിരിക്കുകയും ചെയ്തു. 1880-കളോടെ, നഗരത്തിലെ ആഫ്രിക്കൻ അമേരിക്കൻ ജനസംഖ്യയുടെ ബഹുഭൂരിഭാഗവും ഫെഡറൽ സിറ്റിയുടെയും വാഷിംഗ്ടൺ കൗണ്ടിയുടെയും  കിഴക്കൻ ഭാഗങ്ങളിലും അനക്കോസ്റ്റിയ നദിയുടെ കിഴക്കുഭാഗത്തുമായി കേന്ദ്രീകരിച്ചിരുന്നു. നഗരത്തിലെ കറുത്തവർഗ്ഗക്കാരുടെ മരണാനന്തര ആവശ്യങ്ങൾ നിറവേറ്റിയത് അക്കാലത്ത് നിലവിലുണ്ടായിരുന്ന വെറും രണ്ട് സെമിത്തേരികളായിരുന്ന ഗ്രേസ്‌ലാൻഡ് സെമിത്തേരി (മേരിലാൻഡ് അവന്യൂ NE, ബ്ലെഡൻസ്‌ബർഗ് റോഡ് NE എന്നിവയുടെ മൂലയിൽ ഇപ്പോഴുള്ള ഹെക്‌നിംഗർ മാൾ), പെയ്‌നെസ് സെമിത്തേരി (ഇപ്പോൾ ഫ്ലെച്ചർ-ജോൺസൺ എലിമെന്ററി സ്‌കൂൾ, ഫ്ലെച്ചർ-ജോൺസൺ റിക്രിയേഷൻ സെന്റർ എന്നിവയുടെ സ്ഥലം) എന്നിവയായിരുന്നു.